title: Lahden diakonian instituutti

text: Vuonna 2016 päätettiin yhdistää Lahden diakonian instituutti osaksi uutta laajempaa, noin 2 000 opiskelijan Suomen Diakoniaopistoa (SDO), jonka opetustoiminta on alkanut vuoden 2017 alusta. SDO:n ensimmäisenä toimitusjohtajana ja rehtorina toimii Juha-Petri Niiranen.


title: Nelson Francelino Ferreira

text: Nelson Francelino Ferreira (s. 26. helmikuuta 1965 Sapé) on brasilialainen roomalaiskatolinen piispa. Hänet vihittiin papiksi São Sebastião do Rio de Janeiron arkkihiippakuntaan 4. elokuuta 1990 ja nimitettiin sen vihkipiispaksi sekä Alavan titulaaripiispaksi 24. marraskuuta 2010. Piispaksi vihkiminen seurasi 5. helmikuuta 2011. Pääkonsekraattorina toimi Orani João Tempesta, jota avustivat Rafael Llano Cifuentes ja Elias James Manning.


title: Blabbermouth

text: Blabbermouth on metallimusiikkiin, sekä hard rockiin keskittyvä musiikkisivusto, joka sisältää uutisia, sekä levy- ja dvd-arvosteluja. Blabbermouthin perusti Borivoj Krgin, ja se aloitti toimintansa 3. maaliskuuta 2001. Lokakuussa 2001 sivuston ulkoasu muuttui ja Roadrunner Records alkoi ylläpitää sivustoa, Borivoj Krgin pysyessä ylläpitäjänä.


title: Blabbermouth

text: Blabbermouthin käyttäjät voivat lähettää kommentteja uutis- sekä arvosteluartikkeleihin ja käydä sivustolla keskustelua. Käyttäjät voivat myös lähettää vinkkejä uutisista. Blabbermouthissa vierailee joka kuukausi yli 1,2 miljoonaa käyttäjää, ja sivustolla vierailee 80 000 käyttäjää joka päivä. Sivustoa pidetäänkin yhtenä johtavista metallimusiikkiin keskittyneistä sivustoista. London Free Press on kuvaillut Blabbermouthia luotettavaksi lähteeksi ja fanisivuksi.


title: Żagańin piirikunta

text: Żagańin piirikunta on piirikunta Lubuszin voivodikunnassa läntisessä Puolassa. Se on nimetty keskuskaupunkinsa Żagańin mukaan. Piirikunta sisältää Żagańin lisäksi 4 muuta kuntaa, Szprotawa (14 km kaakkoon), Iłowa (15 km lounaaseen), Małomice (12 km kaakkoon) ja Gozdnica (25 km lounaaseen).


title: Żagańin piirikunta

text: Piirikunnan kokonaispinta-ala on 1131.29 km2 ja vuonna 2006 sen kokonaisasukasluku oli 82 226, josta Żagańissa 26 580, Szprotawassa 12 613, Iłowassa 3 975, Małomicessa 3 623 ja Gozdnicassa 3 454, sekä maalla 31 981.


title: Chicane

text: Chicane (oikealta nimeltään Nicholas Bracegirdle, s. 28. helmikuuta 1971) on brittiläinen tanssimusiikki-DJ, lauluntekijä, säveltäjä ja tuottaja. Hänen tunnetuimpia hittejään ovat ”Saltwater”, ”Offshore”, ”Poppiholla” ja ”Stoned in Love”.


title: João Pereira

text: João Pedro da Silva Pereira (s. 25. helmikuuta 1984 Lissabon, Portugali) on portugalilainen jalkapalloilija. Hän on pelipaikaltaan oikea laitapuolustaja.


title: João Pereira

text: Pereira on lissabonilaisen Benfican kasvatti. Hän teki ensiesiintymisensä edustusjoukkueessa 17. elokuuta 2003 ottelussa Boavistaa vastaan. Ensimmäisellä kaudellaan hän pelasi yhteensä 25 sarjaottelua.


title: João Pereira

text: Kauden 2004–2005 päätteeksi Benfica voitti maan pääsarjamestaruuden ja Pereira pelasi suurimman osan kauden otteluista. Uuden päävalmentajan Ronald Koemanin alaisuudessa Pereiran peliaika kuitenkin tippui ja lopulta hänet myytiin kesällä 2006 Gil Vicenteen.


title: João Pereira

text: Kaudeksi 2007–2008 Pereira siirtyi Bragaan, jossa hänen pelipaikkansa oikeana laitapuolustajana vakiintui. Hänen ensimmäinen maalinsa joukkueessa syntyi 22. helmikuuta 2009 ottelussa Associação Naval 1º de Maioa vastaan.


title: João Pereira

text: 22. joulukuuta 2009 Pereira teki sopimuksen Sporting Clube de Portugalin kanssa ja hänestä maksettiin kolmen miljoonan euron siirtokorvaus. Kaudella 2010–2011 hän pelasi sekä puolustajana että keskikenttäpelaajana. 30. huhtikuuta 2011 hän teki joukkueensa 2–1-voittomaalin ottelussa Portimonensea vastaan.


title: João Pereira

text: 24. toukokuuta 2012 Pereira siirtyi Valenciaan 3,6 miljoonan euron siirtokorvauksella. Hän teki joukkueen kanssa 3+1-vuotisen sopimuksen.


title: João Pereira

text: Pereira sai ensimmäisen kutsunsa Portugalin maajoukkueeseen lokakuussa 2010 ja teki ensiesiintymisensä 8. lokakuuta 2010 pelatussa vuoden 2012 EM-karsintaottelussa Tanskaa vastaan.


title: João Pereira

text: Benfica


title: João Pereira

text: Sporting CP


title: Shoppailu

text: Shoppailu on ostoksilla käymistä ajanvietteenä tai harrastuksena. Shoppailuun kuuluu kiertelyä kaupoissa sekä hyödykkeiden arviointia ennen ostamista. Kulutustutkijoiden (Pantzar, Perälä, Kekki 1994) mukaan shoppailu on ”kulutusorientoitunutta liikettä tilassa, jossa on mahdollisuus ostaa”.


title: Shoppailu

text: Shoppailija voi kaivata yllätyksiä, elämyksiä ja parannusta elämäänsä. Shoppailijalla ei välttämättä tarvitse olla mahdollisuutta tai halua ostamiseen, pelkkä uuteen tutustuminen ja hyödykkeiden vertailu voi tuottaa mielihyvää. Shoppailu on myös sosiaalista toimintaa, osallistumista yhteiskuntaan ja pakoa arjesta.


title: Shoppailu

text: Shoppailu syntyi 1800-luvulla keski- ja yläluokan kotirouvien harrastuksena, kun suurkaupunkeihin rakennettiin tavarataloja. Nykyisin yhdysvaltalaisista on ostosriippuvaisia 5 prosenttia.


title: Shoppailu

text: Taiwanilaisen "Institute of Population Health Sciences" -tutkimuslaitoksen mukaan päivittäinen shoppailu vähentää kuolleisuutta 27 prosentilla tarjoamalla liikuntaa, yhdessäoloa ja mahdollisuuksia terveellisen ruokavalion noudattamiseen.


title: Shoppailu

text: "Sosiaalinen shoppailu" voi tarkoittaa joko yhdessäoloa ystävien tai kumppanin kanssa kierrellen ostoskeskuksissa tavaroita hypistellen tai yhteisöllisiä viestimiä hyödyntävää sähköistä kaupankäyntiä, missä kierretään ostoskeskusten sijaan verkkokaupoissa, ja hankinnoista tai ostosuunnitelmista puhutaan keskustelupalstoilla ja verkkoyhteisöissä.


title: Hawker Sea Hawk

text: Hawker Sea Hawk on laivastokäyttöön tarkoitettu englantilainen suihkuhävittäjä. Se oli ensimmäinen Sydney Cammin suunnittelema suihkukäyttöinen hävittäjäkone.


title: Hawker Sea Hawk

text: Sea Hawk lensi ensilentonsa 2. syyskuuta 1947, ja se otettiin palveluskäyttöön 1953. Sen käyttöikä oli suhteellisen pitkä, tasan kolme vuosikymmentä. Hawker ja Armstrong-Whitworth valmistivat konetyyppiä noin 550 kappaletta.


title: Hawker Sea Hawk

text: Neljän 20 mm lentokonetykin lisäksi siihen voitiin asentaa siipiripustuksiin kiinnitettäviä pommeja, rakettaja ja varustaa lisäpolttoainesäiliöillä. Huippunopeus oli kehitellyllä Rolls-Royce Nene -suihkumoottorilla 969 km/h.


title: Hawker Sea Hawk

text: Ison-Britannian lisäksi tyyppiä käyttivät Länsi-Saksa, Alankomaat sekä Intia. Kone osallistui taisteluihin vuonna 1956 Suezin kriisin aikana ja Indo-Pakistanin sodassa vuonna 1971.


Jääkiekon D-sarjan maailmanmestaruuskilpailut 1987 pelattiin Perthissä Australiassa 13.–20. maaliskuuta 1987. Kisoissa tehtiin uusi maailmanennätys, kun Australia voitti Uuden-Seelannin 58-0. Eniten maaleja turnauksessa teki Australian Scott Davidson, joka teki 21 maalia ja 21 syöttöä.


title: Nicola Colangelo

text: Nicola Colangelo (18. marraskuuta 1879 Schiavi di Abruzzo – 27. kesäkuuta 1937) oli italialainen roomalaiskatolinen piispa. Hänet nimitettiin Oppido Mamertinan hiippakunnan johtoon 4. huhtikuuta 1932, ja piispaksi konsekroinnin suoritti 26. kesäkuuta Nicola Maria di Girolamo.


title: Nicola Colangelo

text: Colangelo sai 16. joulukuuta 1935 nimityksen Nardòn piispaksi, jona hän toimi, kunnes kuoli 57-vuotiaana virassa.


title: Luigi Moretti

text: Luigi Moretti (s. 7. helmikuuta 1949 Cittareale) on italialainen roomalaiskatolinen arkkipiispa. Hänet vihki papiksi Rooman hiippakuntaan Ugo Poletti 30. marraskuuta 1974. Hänet nimitettiin Rooman vihkipiispaksi ja Moptan titulaaripiispaksi 3. heinäkuuta 1998. Piispaksi vihkiminen seurasi 12. syyskuuta. Pääkonsekraattorina toimi Camillo Ruini, jota avustivat Cesare Nosiglia ja Clemente Riva.


title: Luigi Moretti

text: 17. lokakuuta 2003 Moretti sai nimityksen Moptan titulaariarkkipiispaksi. 10. kesäkuuta 2010 hänet nimitettiin Salerno-Campagna-Acernon arkkipiispaksi, jonka virkaan hänet asetettiin 12. syyskuuta.


title: Maijat

text: Maijat ("Calathea") on marantakasvisuku (heimo Marantaceae), johon heimon lajeista runsaat puolet, noin 300 lajia, kuuluu. Ne ovat tunnettuja huonekasveja.


title: Maijat

text: Maijojen levinneisyysalue käsittää Keski- ja Etelä-Amerikan sekä Länsi-Intian saariston.


title: Maijat

text: Maijat ovat ainavihantia monivuotiskasveja. Lehdet ovat pitkäruotisia ja enimmäkseen pystykasvuisia. Lehtilapa on kookas ja usein kauniisti vihreän, valkoisen, vaaleanpunaisen, purppuran ja punaisenruskean eri sävyjen kirjavoima. Alapinnat ovat tavallisesti punertavat. Kukat ovat harvoin näyttäviä, sijaitsevat lyhyissä ja tiheissä tähkissä, limittäisten suojuslehtien suojassa, jotka voivat olla valkoisia tai eri tavoin värillisiä.Ainakin yhtä lajia kasvatetaan ravintokasvina sen pienten tärkkelyspitoisten mukuloiden takia.


title: Teodor Bensch

text: Teodor Bensch (13. maaliskuuta 1903 – 7. tammikuuta 1958) oli puolalainen roomalaiskatolinen piispa. Hänet vihki papiksi August Hlond 12. kesäkuuta 1932, ja hänet nimitettiin Wrocławin vihkipiispaksi sekä Tabudan titulaaripiispaksi 26. huhtikuuta 1951. Piispaksi vihkiminen seurasi 21. syyskuuta 1954. Pääkonsekraattorina toimi Walenty Dymek, jota avustivat Franciszek Jedwabski ja Lucjan Bernacki.


title: Teodor Bensch

text: Bensch sai 1. joulukuuta 1956 nimityksen Tentyriksen titulaaripiispaksi. Hän toimi Wrocławin vihkipiispana, kunnes kuoli 54-vuotiaana virassa.


title: Louis Lévesque

text: Louis Lévesque (27. toukokuuta 1908 – 12. maaliskuuta 1998) oli kanadalainen roomalaiskatolinen arkkipiispa. Hänet vihittiin papiksi Rimouskiin 26. kesäkuuta 1932 ja nimitettiin Hearstin piispaksi 9. kesäkuuta 1952. Hänet asetettiin virkaansa 28. elokuuta. Piispaksi konsekroinnin suoritti 15. elokuuta Ildebrando Antoniutti, jota avustivat Charles Eugène Parent ja Alexandre Vachon.


title: Louis Lévesque

text: Lévesque sai 13. huhtikuuta 1964 nimitykset Rimouskin koadjuuttoriarkkipiispaksi ja Egnatian titulaariarkkipiispaksi. Hänestä tuli 25. helmikuuta 1967 Rimouskin arkkipiispa, jona hän toimi, kunnes erosi tehtävistään 27. huhtikuuta 1973. Hän osallistui Vatikaanin toiseen kirkolliskokoukseen.


title: Francesco Niccoli

text: Francesco Niccoli (16. elokuuta 1886 – 5. marraskuuta 1965) oli italialainen roomalaiskatolinen piispa. Hänet vihittiin papiksi 14. elokuuta 1910 ja nimitettiin Colle di Val d'Elsan hiippakunnan johtoon 12. toukokuuta 1932. Piispaksi vihkiminen seurasi 26. kesäkuuta.


title: Francesco Niccoli

text: Niccoli osallistui Vatikaanin toiseen kirkolliskokoukseen. Hän kuoli 79-vuotiaana virassa.


title: Serpentti

text:
Serpentti ( 'käärme') on puuvalmisteinen mutta vaskipuhaltimeksi luokiteltu, trumpettia muistuttava puhallinsoitin, joka soi basson äänialalla. Se oli käärmeen muotoinen. Suoraksi vedettynä soittimen pituus on noin 2,5 metriä.
Soitin kehitettiin noin vuonna 1590 ja sitä käytettiin 1800-luvun puoleenväliin saakka, satunnaisesti myöhemminkin.


title: Serpentti

text: Serpentissä on maljamainen suukappale, ja soitin on kartiomaisesti porattu, mensuuriltaan erittäin laaja. Serpentissä on kuusi sormiaukkoa, ja siihen on myöhemmin lisätty suljettuja läppiä, enimmillään seitsemän. Soittimen ääniala on C–c².


title: Serpentti

text: Serpentin loistoaikaa oli 1700-luku. Aluksi sitä käytettiin sotilassoittimena vain Ranskassa, mutta 1700-luvun lopulla se levisi muuallekin Eurooppaan. Felix Mendelssohn ja Richard Wagner käyttivät serpenttiä vahvistamaan orkesterin bassorekisteriä, mutta sen tilalle tulivat pian bassotuuba ja ofikleidi.


title: Giovanni De Vivo

text: Giovanni De Vivo (24. maaliskuuta 1940 Siena – 20. syyskuuta 2015) oli italialainen roomalaiskatolinen piispa. Hänet vihki papiksi Colle di Val d’Elsan hiippakuntaan Francesco Niccoli 15. maaliskuuta 1964. Hänet nimitettiin Pescian hiippakunnan johtoon 18. joulukuuta 1993. Piispaksi konsekroinnin suoritti 23. tammikuuta 1994 Gaetano Bonicelli, jota avustivat Ismaele Mario Castellano ja Fernando Charrier. De Vivo asetettiin virkaansa 6. maaliskuuta 1994.


title: Pierre-André Fournier

text: Pierre-André Fournier (8. kesäkuuta 1943 Plessisville – 10. tammikuuta 2015) oli kanadalainen roomalaiskatolinen arkkipiispa. Hänet vihittiin papiksi Québecin arkkihiippakuntaan 10. kesäkuuta 1967 ja nimitettiin sen vihkipiispaksi sekä Dianan titulaaripiispaksi 11. helmikuuta 2005. Piispaksi vihkiminen seurasi 10. huhtikuuta. Pääkonsekraattorina toimi Marc Ouellet, jota avustivat Jean-Pierre Blais ja Eugène Tremblay.


title: Pierre-André Fournier

text: Fournier sai 3. heinäkuuta 2008 nimityksen Rimouskin arkkipiispaksi. Hänet asetettiin virkaan 28. syyskuuta.


title: Center (makeinen)

text: Center on ruotsalaisen Cloettan valmistama suklaamakeinen. Centerin ensimmäinen makeistyyppi, suklaanappirulla, tuotiin markkinoille vuonna 1941. Sen alkuperäinen versio sisältää maitosuklaata pehmeällä ja kermaisella karamellitäytteellä.


title: Center (makeinen)

text: Vuonna 2009 alkuperäinen Center uusittiin muotoilultaan sekä sisältä että ulkoa. Center-makeisperheen viimeisin valmistettu tuote on Center Kokos, joka sisältää kookoshiutaleita ja pehmeää toffeeta. Cloettan Center-makeisista on tehty myös juomakapseleita kaakaojuomia varten.


title: Center (makeinen)

text: Center-makeiset ovat saaneet pääosin positiivisia arvioita makutestaajilta. Suklaayhdistyksen mukaan mm. Cloetta Center Nougat sai 4,5/5 pistettä, alkuperäinen Cloetta Center 2,5/5 pistettä ja Cloetta Center Magic Mint 3/5 pistettä.


title: AMD Bulldozer

text:
AMD Bulldozer on AMD:n mikroarkkitehtuuri- ja suoritinperhe.
Saman arkkitehtuurin eri sukupolvet on tunnistettavissa suorittimen "Family 15h" tunnuskoodista.


title: AMD Bulldozer

text: Arkkitehtuurin sukupolvet ovat:


title: AMD Bulldozer

text: Bulldozer on AMD:n kehittämän suoritinarkkitehtuuri, jonka ensimmäiset suorittimet yhtiö julkaisi lokakuussa 2011. Bulldozerin kehitystyö tehtiin puhtaalta pöydältä koska aiempien K7-johdannaisten suoritinmallien rakenne oli pahasti vanhentunut eikä niissä ollut enää varaa parannuksiin; Haluttiin esimerkiksi vaihtaa Tomasulo-pohjainen käskyjen uudelleenjärjestely PRF-pohjaiseen, joka voisi mahdollistaa sekä suuremman kellotaajuuden että pienemmän virrankulutuksen.


title: AMD Bulldozer

text: Bulldozer-pohjaiset suorittimet valmistettiin 32 nanometrin valmistusprosessilla GlobalFoundriesin tehtailla


title: AMD Bulldozer

text: Bulldozerin rakenne perustuu kahdesta ytimestä koostuvaan moduliin, jossa ytimillä on yhteinen L2-välimuisti, L1-käskyvälimuisti, käskynhaku- ja käskyndekoodauslogiikka sekä liukulukuyksikkö mutta erilliset kokonaislukudatapolut ja L1-datavälimuistit.


title: AMD Bulldozer

text:
L2-välimuistin koko on 2 MiB/moduuli, L1-käskyvälimuistin koko on 64 kiB/moduuli, ja L1-Datavälimuistin koko on 16 kiB/ydin. Datavälimuisti on 4-tie-joukkoassosiatiivinen.
Molemmissa kokonaislukuytimissä on kaksi ALUa ja kaksi AGUa jotka kykenevät suorittamaan yhteensä neljä itsenäistä arimeettista laskutoimitusta ja neljä muistioperaatioa kellojaksossa yhdessä moduulissa.


title: AMD Bulldozer

text: Suoritin sisältää kahdeksan 128-bittistä FPU-yksikköä, jotka voidaan yhdistää yhdeksi 256-bittiseksi FPU-yksiköksi.


title: AMD Bulldozer

text: Bulldozer suunniteltiin alun perin toimimaan melko suurella kellotaajuudella, jonka johdosta siinä oli esimerkiksi välimuisteilla pitkiä viiveitä jotka huononsivat kellojaksokohtaista suorituskykyä, mutta suunnitelma oli että se mitä kellojaksokohtaisessa suorituskyvyssä olsii hävitty, olisi voitettu suuremmalla kellotaajuudella. Bulldozer-pohjaiset piirit eivät kuitenkaan toimineet niin suurella kellotaajuudella kuin alun perin oli suunniteltu, ja säiekohtainen suorituskyky jäi heikoksi.


title: AMD Bulldozer

text:
Lisäksi L1-käskyvälimuistin joukkoassosiatiivisuus oli liian pieni suhteessa välimuistin kokoon siten että yhden välimuistisetin koko oli suurempi kuin virtuaalimuistisivun koko, joka johti välimuistin aliasointiongelmaan, joka hidasti suoritinta selvästi tietyissä tilanteissa.
Välimuistiongelmiin julkaistiin myöhemmin korjauksia, joilla suorittimen surityskykyä pystyttiin parantamaan muutamilla prosenteilla.


title: AMD Bulldozer

text: Jotta piiri kellottuisi edes lähellä alkuperäistä tavoitekellotaajuutta, sitä käytettiin melko suurella jännitteellä, ja lopputuloksena suorittimet kuluttivat paljon virtaa ja niiden yhden säikeen suorituskyky oli silti vastaaviin Intelin suorittimiin nähden heikko. Bulldozerien suorituskyky oli myös merkittävästi huonompi kellolta kellolle vertailussa Intelin Sandy Bridge -suorittimiin nähden.


title: AMD Bulldozer

text: Seuraavat AMD FX -sarjan suorittimet käyttävät "Bulldozer" mikroarkkitehtuuria:


title: AMD Bulldozer

text: Lisäksi AMD Opteron malleissa 4200 ja 6200 on käytetty samaa mikroarkkitehtuuria.


title: AMD Bulldozer

text: Piledriver on AMD:n toisen sukupolven Bulldozer-arkkitehtuurin suoritinsukupolvi. Piledriverissä AMD keskittyi vähentämään virrankulutusta ja tekemään pieniä viilauksia suorittimen toimintaan, jotka tasapainottivat suorituskykyä selvästi. Samalla kellotaajuksia saatiin korotettua hieman sekä kellokohtaista suorituskykyä paremmaksi. Markkinoilla suoritin ei pärjännyt kovin hyvin sillä Intel oli ehtinyt julkaista Sandy Bridge- ja Ivy Bridge-mikroarkkitehtuurin suorittimet, jotka tarjosivat sekä selvästi parempaa yhden säikeen suorituskykyä että pienempää virrankulutusta, ja monen säikeen suorituskyvyssäkin piledriver oli vain tasoissa näiden kanssa, eivätkä kovin monet ohjelmat osanneet hyödyntään kunnolla montaa säiettä.


title: AMD Bulldozer

text: Yksi oleellinen muutos piledriverissa oli Bulldozerissa olleen rikkinäisen ja siksi pois päältä kytketyn kokonaislukujakolaskuyksikön korjaaminen ja kytkeminen päälle; Bulldozerissa jakolaskut suoritettiin mikrokoodilla piirin muita yksiköitä käyttäen, joka oli hitaampaa.


title: AMD Bulldozer

text: Piledriver-ytimiä käytettiin kahdessa eri piirissä, kahdeksan ydintä sisältävässä AMD FX- ja AMD Opteron-nimillä myydyssä piirissä sekä 4-ytimisenä APU-piirinä jossa samalla piirillä oli myös näytönohjain. Piledriverin seuraaja oli Steamroller-arkkitehtuuri, joka edelleen perustui siihen mutta sisälsi suurempia parannuksia.


title: AMD Bulldozer

text: Seuraavat AMD FX -sarjan suorittimet käyttävät "Piledriver" mikroarkkitehtuuria:


title: AMD Bulldozer

text: Lisäksi mikroarkkitehtuuria käytettiin A-sarjan APU-malleissa.


title: AMD Bulldozer

text:
Steamroller on jatkoa AMD:n kolmannen sukupolven Bulldozer-arkkitehtuurin suoritin. Steamroller on suora seuraaja Piledriver suorittimelle.
Steamroller-suorittimessa AMD jatkaa aiemmista Bulldozer-sukupolven suorittimista tutulla moduulilinjalla jossa yksi fyysinen suoritinydin kykenee ajamaan kahta säiettä yhtä aikaa.


title: AMD Bulldozer

text:
Steamrollerissa oleellisimmat muutokset Piledriveriin nähden olivat käskyvälimuistin koon puolitoistakertaistaminen 64 kibitavusta 96 kivitavuun,
sekä käskydekooderin monistaminen molemmille ytimille; Aiemmissa Bulldozer-johdannaisissa suorittimissa oli modulin molemmille ytimille yhteinen käskydekooderi. Erilliset dekooderit molemmille ytimille auttoivat selvästi monen säikeen suorituskykyä, mutta eivät vaikuttaneet yhden säikeen suorituskykyyn. Käskyvälimuistin koon kasvattaminen sen sijaan auttoi sekä yhden että monen säikeen suorituskykyyn.


title: AMD Bulldozer

text: Steamrollerin sisältänyt Kaveri-piiri valmistettiin uudemmalla ja halvemmalla 28 nm valmistustekniikalla jossa ei käytetty SOI-eristekerrosta, minkä takia se toimi pienemmillä kellotaajuuksilla kuin aiemmat 32 nm SOI-tekniikalla varustetut piirit.


title: AMD Bulldozer

text: Excavator on AMD:n neljännen sukupolven Bulldozer-arkkitehtuuriin perustuva suoritin. Kuten edeltäjäänsä Steamroller-suoritinta, Excavatoria ei julkaistu High End-sarjaan vaan pysyttäydyttiin kannettavien tietokoneiden suorittimissa ja APU-suorittimissa. Excavator on myös ensimmäinen HSA 1.0 yhteensopiva suoritin eli se kykenee käyttämään näytönohjainta ja suoritinta saumattomasti yhteen mikäli ohjelma tukee HSA toimintoja. Suoritin valmistetaan 28 nanometrin valmistusprosessilla.


title: AMD Bulldozer

text: Excavatorissa oli aiempia Bulldozer-johdannaisia tasapainoisempi välimuistirakenne; L1-datavälimuistin koko tuplattiin 16 kibitavusta 32 kibitavuun, ja L2-välimuistin koko puolitettiin kahdesta mebitavusta yhteen. Lisäksi piirin fyysinen suunnittelu oli tehty käyttäen kellotaajuusoptimoitujen logiikkakirjastojen sijasta pinta-ala- ja virrankulutusoptimoituja kirjastoja, minkä takia Excavatorilla saavutettiin hiukan pienempi maksimikellotaajuus kuin Stamrollerilla, mutta virrankulutus oli selvästi pienempi.


title: Davide Astori

text: Davide Astori (7. tammikuuta 1987 San Giovanni Bianco – 4. maaliskuuta 2018 Udine) oli italialainen jalkapalloilija, pelipaikaltaan keskuspuolustaja. Hän edusti viimeisenä seuranaan Italian Serie A:ssa pelannutta Fiorentinaa ja oli joukkueen kapteeni. Aiemmin hän edusti myös AS Pizzighettonea, US Cremonesea, Cagliaria ja Romaa.


title: Davide Astori

text: Astori pelasi myös Italian maajoukkueessa vuosina 2011–2017.


title: Davide Astori

text: Astori löydettiin kuolleena hotellihuoneestaan 4. maaliskuuta 2018 ennen Fiorentinan sarjaottelua Udinesea vastaan. Hän oli kuollut nukkuessaan, Fiorentinan mukaan kyseessä oli äkillinen sairauskohtaus. Tapauksen vuoksi Serie A:n kaikki päivän ottelut peruttiin. Astori haudattiin 8. maaliskuuta 2018 Firenzessä tuhansien ihmisien läsnä ollessa. Paikalla oli myös Juventuksen pelaajia, jotka pelasivat edellisenä iltana Mestarien liigan ottelussa Lontoossa.


title: Shane Long

text: Shane Long (s. 22. tammikuuta 1987 Gortnahoe, North Tipperary, Irlanti) on irlantilainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Southampton FC:tä.


title: Jonathan Walters

text: Jonathan Walters (s. 20. syyskuuta 1983 Moreton, Merseyside, Englanti) on englantilaissyntyinen irlantilainen jalkapalloilija, pelipaikaltaan hyökkääjä tai laitahyökkääjä. Seuratasolla hän edustaa Englannin Valioliigassa pelaavaa Stoke Cityä, johon hän siirtyi 2010 Ipswichistä. Hänen pelinumeronsa Stokessa on 19. Waltersin pituus on 183 cm ja paino 80 kg. Walters valittiin Irlannin maajoukkueeseen EM-kilpailuihin 2012.


title: Simon Cox

text: Simon Cox (s. 28. huhtikuuta 1987 Reading, Englanti) on englantilaissyntyinen irlantilainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa West Bromwich Albionia. Cox valittiin Irlannin maajoukkueeseen EM-kilpailuihin 2012.


title: Stephen Hunt

text: Stephen Hunt (s. 1. elokuuta 1981 Waterford, Irlanti) on irlantilainen jalkapalloilija, pelipaikaltaan laitalinkki. Hän edustaa Englannin mestaruussarjassa pelaavaa Wolverhampton Wanderersia. Hunt valittiin Irlannin maajoukkueeseen EM-kilpailuihin 2012.


title: Keith Andrews (jalkapalloilija)

text: Keith Andrews (s. 13. syyskuuta 1980 Dublin, Irlanti) on irlantilainen entinen jalkapalloilija, pelipaikaltaan keskikenttäpelaaja. Hän edusti Englannin Valioliigassa pelaavaa West Bromwich Albionia. Andrews valittiin Irlannin maajoukkueeseen EM-kilpailuihin 2012.


title: Glenn Whelan

text: Glenn Whelan (s. 13. tammikuuta 1984 Dublin, Irlanti) on irlantilainen jalkapalloilija, pelipaikaltaan puolustava keskikenttäpelaaja. Hän edustaa Englannin Valioliigassa pelaavaa Stoke Cityä. Whelan valittiin Irlannin maajoukkueeseen EM-kilpailuihin 2012.


title: Stephen Kelly

text: Stephen Kelly (s. 6. syyskuuta 1983 Dublin, Irlanti) on irlantilainen jalkapalloilija, pelipaikaltaan oikea puolustaja. Hän edustaa Englannin Valioliigassa pelaavaa Fulhamia. Whelan valittiin Irlannin maajoukkueeseen EM-kilpailuihin 2012.


title: Keith Fahey

text: Keith Fahey (s. 15. tammikuuta 1983 Dublin, Irlanti) on irlantilainen jalkapalloilija, pelipaikaltaan oikea puolustaja. Hän edustaa Englannin mestaruussarjassa pelaavaa Birmingham Cityä. Fahey valittiin Irlannin maajoukkueeseen EM-kilpailuihin 2012.


title: Darren O’Dea

text: Darren O’Dea (s. 4. helmikuuta 1987 Dublin, Irlanti) on irlantilainen jalkapalloilija, pelipaikaltaan puolustaja. Hän edustaa Englannin mestaruussarjassa pelaavaa Leeds Unitedia. O’Dea valittiin Irlannin maajoukkueeseen EM-kilpailuihin 2012.


title: Sean St Ledger

text: Sean St Ledger (s. 28. joulukuuta 1984 Birmingham, Englanti) on irlantilainen jalkapalloilija, pelipaikaltaan puolustaja. Hän edustaa Englannin National Leaguessa pelaavaa Guiseleytä. St Ledger valittiin Irlannin maajoukkueeseen EM-kilpailuihin 2012.


title: Ubikitiini

text: Ubikitiini (latinasta "ubique", "kaikkialla") on pieni säätelyproteiini, jota löytyy lähes kaikista kudoksista eukaryooteista. Ubikitiinin lisääminen proteiiniin ohjaa sen proteasomiin hajotettavaksi. Aaron Ciechanover, Avram Hershko ja Irwin Rose saivat Nobelin kemianpalkinnon vuonna 2004 ubikitiinin löytämisestä. Ubikitiini tunnistettiin ensimmäisen kerran jo vuonna 1975.


title: Ubikitiini

text: Ubikitiinin liittämiseen eli ubikitinaatioon osallistuu kolme entsyymiä, E1, E2 ja E3. Ubikitiinejä voidaan liittää useita peräkkäin samaan proteiiniin. Entsyymi E1 aktivoi ubikitiinin niin, että E2 pystyy siirtämään sen E3-ubikitiiniligaasille, joka kykenee liittämään ubikitiinin kohdeproteiiniin.


title: Fri?

text: ”Fri?” on Beat-yhtyeen esittämä musiikkikappale, joka edusti Suomea Eurovision laulukilpailussa 1990. Kappale on Jan Engblomin, Kim Engblomin ja Tina Krausen säveltämä ja Stina Engblom-Collianderin sanoittama. Yhtyeen taustalla lauloivat Kari Kuivalainen ja Robin Wikman. Kuivalainen ja Wikman lauloivat myös Suomen karsintaan osallistuneessa Robinson & Apollo 16 -bändissä kappaleella ”Yön poika”.


title: Fri?

text: Vuoden 1990 euroviisukarsintaan määräaikaan mennessä saapui 225 ehdokasta, joiden joukosta musiikkiammattilaisten raati valitsi jatkoon 11 laulua. Voittajan valinnan suoritti 11-jäseninen musiikkiammattilaisten euroviisuraati, jonka jäsenet antoivat 12 pistettä parhaimmalle pitämälleen kappaleelle, jonka jälkeen pisteet 10 ja 8–1. Voiton vei ”Fri?” kolmen pisteen erolla toiseksi tulleeseen Susanne Sonntagin ”Jag tror på friheten”. Voittokappaleesta tuli Suomen ensimmäinen ruotsinkielinen edustuskappale. ”Fri?” jakoi yleisön mielipiteet. Osa piti ruotsin kieltä hyvänä asiana, koska Suomi ei aikaisemmin ollut esiintynyt Eurovision loppukilpailussa kyseisellä kielellä, ja koska ruotsin kieltä pidettiin ymmärrettävämpänä kielenä kuin suomea eurooppalaiselle yleisölle. Osaa televisionkatselijoista ruotsin kieli kuitenkin ärsytti.


title: Fri?

text: Kansainväliseen loppukilpailuun yhtyeen koreografian suunnitteli tanssiammattilainen Thomas Ingman, ja esiintymisasut, valkoiset nahkavaatteet, yhtyeen jäsenet suunnittelivat yhdessä Ylen puvustajien kanssa. Kappale sijoittui Jugoslavian Zagrebissa järjestetyssä loppukilpailussa jaetulle viimeiselle sijalle yhdessä Norjan kanssa ja keräsi yhteensä kahdeksan pistettä; Islannilta viisi ja Israelilta kolme pistettä. Arvioiden mukaan kappale oli dramaturgisesti köyhä, eikä laulussa ollut tarpeeksi tarttuvaa kertosäettä.


title: Operaatio Neptunus

text: Operaatio Neptunus () oli liittoutuneiden toisessa maailmansodassa Luoteis-Ranskaan suunnatun hyökkäyksen operaatio Overlordin () ensimmäinen vaihe, jossa piti turvata maihinnousulla luotu sillanpää Ranskan rannikolla. Operaatio nimettiin roomalaisten vedenjumalan Neptunuksen mukaan.


title: Operaatio Neptunus

text: Maihinnousu alkoi 6. kesäkuuta 1944 ja se jakautui kahteen osaan maahanlaskuihin ja varsinaiseen maihinnousuun. Hyökkäysjoukkojen sivustojen turvaamiseksi Yhdysvallat teki maahanlaskun oikeanpuoleisen sivustan oikealle puolelle lännessä ja Yhdistynyt kuningaskunta sekä Kanada vasemman puoleisen sivustan vasemmalle puolelle idässä. Hyökkäys yllätti rannikolla olleet saksalaiset joukot.


title: Operaatio Neptunus

text: Yli 6 000 alusta olisi mukana invaasiossa amiraali Sir Bertram Ramsayn alaisuudessa – mukaan lukien vajaat 5 000 maihinnousualusta, kuusi taistelulaivaa, neljä panssaritykkivenettä, 23 risteilijää, 104 hävittäjää sekä 152 saattoalusta.


title: Operaatio Neptunus

text: Operaation salaamiseksi toteutettiin monimutkainen operaatio Bodyguard, jonka tehtävänä oli salata operaation todellinen kohde. Salausoperaatio alkoi jo kuukausia ennen varsinaista operaatiota ja se päättyi varsinaisen operaation suojaamiseen. Operaatiolla saatiin saksalaiset uskomaan, että maihinnousu tehtäisiin Pas-de-Calaisiin.


title: Operaatio Neptunus

text: Osana harhautusta toteutettiin operaatio Fortitude, jossa George S. Pattonin johtaman fiktiivisen Yhdysvaltain 1. armeijaryhmän uskoteltiin tekevän maihinnousun Doverin salmesta Pas-de-Calaisiin. Operaation tuloksena saksalaiset eivät uskaltaneet siirtää alueen joukkoja Normandiaan pelätessään varsinaisen maihinnousun tuloa alueelle.


title: Operaatio Neptunus

text: Maihinnousun aikana Operaatio Taxablessa Kuninkaallisten ilmavoimien Avro Lancaster -pommikoneet pudottivat Cap d’Antiferissa alumiinisuikaleita kuvaamaan ilmahyökkäystä saksalaisten tutkille. Laivojen osalta hinattiin moottori- ja torpedoveneillä heijastinilmapalloja kuvaamaan laivojen Englannin kanaalin ylitystä Ranskaan. Vastaava operaatio oli operaatio Glimmer, jossa Short Stirling -pommituskoneista pudoteltiin alumiinisuikaleita Boulognen edustalla.


title: Operaatio Neptunus

text: Operaation ensimmäisen vaiheen alkuosan, 130 000 sotilaan ja ensimmäisen vaiheen jatko-osan, 45 000 sotilaan, kuljettaminen Englannin kanaalin ylitse vaati melkoisesti laivastovoimaa niin joukkojen ja sotatarvikemateriaalin kuljettamiseen kuin kuljetuksen suojaamiseenkin tulivoimaisin aluksin sekä ilmaylivoiman. Kesäkuun loppuun mennessä oli näiden 175 000 sotilaan lisäksi kuljetettu lisää sotilaita, jolloin kuljetettujen sotilaiden määrä ylitti 800 000 sotilasta.


title: Operaatio Neptunus

text: Omaha-rannalle osoitettiin runsaasti laivastotukea, koska Omaha-rannan länsipuolella oli raskaita ja järeitä saksalaisia rannikkotykkejä.


title: Operaatio Neptunus

text: Omaha-rannalle maihinnousivat yhdysvaltalaiset. Maihinnousualueen oikealla puolella, sen länsipuolella, oli kaksi saksalaista rannikkopatteria, Azevillen patteri, joka virallisesti saksaksi oli nimeltään Stützpunkt 133 ja Crisbecq-Saint-Marcoufin patteri.


title: Operaatio Neptunus

text: Jälkimmäisen patterin rakensi organisaatio Todt 1942, mutta Normandian maihinnousuun mennessä vain kaksi sen suunnitellusta neljästä bunkkerista oli saatu rakennetuiksi. Patterialueen miehitti Oberleutnant Walter Ohmsenin johtama Saksan maavoimien rannikkotykistörykmentti 1261:n 3. patteri. Kahdessa kasematissa oli yhteensä kaksi Skodan 210 mm:n rannikkotykkiä ja avoimen taivaan alla yksi Skodan 210 mm:n tykki sekä kaksi 155 mm:n tykkiä. Patterin omasuojaksi oli sille osoitettu kuusi 75 mm:n ilmatorjuntatykkiä, joiden lisäksi vielä automaattiaseita. Liittoutuneet pommittivat patteria 19. huhtikuuta 1944 alkaen 5. kesäkuuta 1944 800 tonnilla lentopommeja ja 6. kesäkuuta 1944 lisäksi 600 tonnilla.


title: Operaatio Neptunus

text: Azevillessa on saksalaiseen rannikkopatteriin liittyvä museo. Bunkkerin lävitse lensi USS Nevadan 356 mm:n kranaatti, joka ei räjähtänyt bunkkerin sisällä.


title: Operaatio Neptunus

text: "Alkuperäisissä operaatiokartoissa ovat alueiden nimet ovat Utah-alue, Omaha-alue, Gold-alue, Juno-alue ja Sword-alue, englanniksi Utah area, Omaha area, Gold area, Juno area ja Sword area. Kuitenkin lehdistössä ja sitten kirjallisuudessa alettiin käyttää nimitystä Utah-ranta, Omaha-ranta, Gold-ranta, Juno-ranta ja Sword-ranta, englanniksi Utah Beach, Omaha Beach, Gold Beach, Juno Beach ja Sword- Beach. Suomenkielisesti on käytetty usein rantojen englanninkielistä nimeä, mutta Jorma-Veikko Sappisen vuoden 2009 Antony Beevorin kirjan Normandia 1944 -käännöksessä nimien yleisnimiosa on suomeksi."


title: National Society of Film Critics

text: National Society of Film Critics (NSFC) on yhdysvaltalaisten elokuvakriitikkojen järjestö, joka perustettiin vuonna 1966 New Yorkissa. Järjestö arvostelee nimensä mukaisesti elokuvia, ja ajan mittaan siitä on tullut yksi arvostetuimmista elokuvakriitikkojen järjestöistä Pohjois-Amerikassa.


title: Rukoushuonekunta

text: Rukoushuonekunta eli Rukoushuoneseurakunta on seurakunnan laita-alueella toimiva evankelis-luterilaisen kirkon yhteisö, jolla on oma rukoushuone jumalanpalveluksia varten. Rukoushuonekunnan perustamiseen tarvittiin valtioneuvoston hyväksyntä. Rukoushuonekunta oli kirkkolain alainen ja sillä oli oikeus verottaa jäseniään. Rukoushuonekunnan päättäviä elimiä olivat kirkonkokous ja kirkkoneuvosto. Nykyisessä kirkkolaissa ei ole käsitettä rukoushuonekunta.


title: Huilumies

text: ”Huilumies” on Vesa-Matti Loirin esittämä musiikkikappale, joka edusti Suomea Eurovision laulukilpailussa 1980. Kappale on Aarno Ranisen säveltämä ja Vexi Salmen sanoittama. Loirin taustakuorossa lauloivat sekä Suomen karsinnoissa että kansainvälisessä loppukilpailussa Arto Alaspää, Kalle Fält, Maarit Hurmerinta, Martti Metsäketo ja Irina Milan. Alkukarsinnassa Hurmerinnan tilalla lauloi Marjo-Riitta Kervinen.


title: Huilumies

text: Vuoden 1980 Suomen karsinnat järjestettiin kutsukilpailuna, ja alkukarsinnassa kuultiin 11 kutsutun säveltäjän kappaleet. Alkukarsinnasta pääsi loppukarsintaan kuusi kappaletta, jotka musiikin ammattilaisista koottu raati päätti. Suurin osa jatkoon päässeistä sävelmistä edusti Ylen mainostamaa kokeilevaa linjaa, ja kevyemmät ja iskelmällisemmät kappaleet putosivat jatkosta. Loppukarsinnassa viisi alueraatia, jotka koostuivat kevyen musiikin asiantuntijoista ja harrastajista, äänestivät finaaliin lähetettävästä kappaleesta. Kaikki viisi raatia asettivat ”Huilumiehen” ensimmäiselle sijalle.


title: Huilumies

text: Useimpien mielestä oikea kappale voitti. Loiri itse oli ihastunut kappaleeseen ensikuulemalta. Hänen mielestään kappaleessa oli kaikki tarvittava: hyvä sävellys, rytmi ja sanat. Kappale sijoittui Alankomaiden Haagissa järjestetyssä loppukilpailussa viimeiselle sijalle ja keräsi yhteensä kuusi pistettä; Norjalta viisi ja Ranskalta yhden.


title: Hengaillaan

text: ”Hengaillaan” on Kirkan esittämä musiikkikappale, joka edusti Suomea Eurovision laulukilpailussa 1984. Kappale on Jukka Siikavireen säveltämä ja Jussi Tuomisen sanoittama. Se julkaistiin myöhemmin samannimisellä albumilla.


title: Hengaillaan

text: Vuoden 1984 Suomen karsinta oli edellisvuoden tapaan avoin sävellyskilpailu, ja sävelmäehdotuksia saapui 286 kappaletta. Artistit olivat etukäteen nimettyjä. Ylen kokoama musiikin asiantuntijaraati valitsi 21 laulua radioituun esikarsintaan. Kirka sai jo esikarsinnassa eniten huomiota osakseen, sillä hänet oli valittu seitsemän kappaleen esittäjäksi. Raati valitsi televisioituun loppukarsintaan 11 laulua. Sekä Kirka että Sonja Lumme saivat molemmat kolme laulua finaaliin.


title: Hengaillaan

text: Säveltäjä Jukka Siikavire oli tähdännyt laulua Eurovision laulukilpailuun ja erityisesti Kirkan esitettäväksi. Idean kappaleeseen Siikavire sai sanoittaja Jussi Tuomisen hänelle edellisenä syksynä lähettämästä lapusta, jossa luki ”22.45 meni viimeinen juna, mut siitä viis”. Voittajakappale valittiin edellisvuoden tavoin postikorteilla, ja kolmen päivän äänestysajan aikana saapui 70 049 postikorttia. ”Hengaillaan” sai ääniä 22 040, ja toiseksi tullut Paula Koivuniemen ”Tuultako tavoitan” 11 793.


title: Hengaillaan

text: Kirkan taustajoukoissa lauloivat Anita Pajunen, Kaija Kokkola ja Jokke Seppälä. Kappale sijoittui Luxemburgissa järjestetyssä loppukilpailussa yhdeksänneksi ja keräsi yhteensä 46 pistettä.


title: Tule luo

text: ”Tule luo” on Katri Helenan esittämä musiikkikappale, joka edusti Suomea Eurovision laulukilpailussa 1993. Kappaleen sävelsi Matti Puurtinen ja sanoitti Jukka Saarinen.


title: Tule luo

text: Vuoden 1993 Suomen karsintaan kilpailukappaleet valittiin säveltäjien kutsukilpailuna. Karsinnoissa kilpaili neljä naisartistia, joista jokainen esitti kaksi laulua. Katri Helenan lisäksi karsinnoissa olivat mukana Arja Koriseva, Marjorie ja Paula Koivuniemi. Paikallisraadit valitsivat voittajan.


title: Tule luo

text: Irlannin Millstreetissä järjestetyssä loppukilpailussa kappale selviytyi 17. sijalle ja keräsi yhteensä 20 pistettä.


title: Tule luo

text: ”Tule luo” on rauhallinen, mollissa kulkeva iskelmä, jonka kertosäkeessä tempo hieman nopeutuu ja komppi muuttuu humpan kaltaiseksi. Kansainväliseen finaaliesitykseen otettiin mukaan kaksi harmonikkaa lisäämään suomalaisväriä. Kappaleen sanoituksessa ei ole lainkaan etuvokaaleita "y, ä "ja "ö." Katri Helenan vakavasti esittämää kappaletta pidettiin suomalaisissa lehdistöarvioissa hieman vanhanaikaisena ja ”sievästi sanottuna iättömänä” (Anna 11/1993). Myös säveltäjä Matti Puurtinen korosti laulun ”kansallista muttei sentään kalevalaista” lähtökohtaa (Apu 9/1993), ja solisti luonnehti kappalettaan ”tavalliseksi suomalaiseksi iskelmäksi” (Katso 19/1993b).


title: Yö on pitkä

text: Yö on pitkä on Aarne Tarkaksen ohjaama elokuva vuodelta 1952 ja hänen esikoisohjauksensa. Käsikirjoituksen tekivät yhdessä Tarkas ja Matti Kassila. Tarina kuvaa yli varojensa eläviä rikoksen teille eksyviä nuoria. Tapahtumien taustoja kuvataan takaumina.


title: Yö on pitkä

text: Junior-Filmi teki vain kaksi tuotantoa, joista tämä on jälkimmäinen. Sen jälkeen yhtiö meni konkurssiin ja Tarkas siirtyi Fennada-Filmiiin.


title: Yö on pitkä

text: Tarkastushakemuksessa Tarkas luonnehti elokuvaa nuorison näköiseksi ja toivoi sille siksi verovapautusta. Sen elokuva sai kuitenkin vasta elokuvalautakunnassa.


title: Yö on pitkä

text: Aikalaisarviossa Olavi Veistäjä (Aamulehti) pitää elokuvaa huonona nuorisoelokuvana mutta hyvänä jännityselokuvana: psykologisen pohjustus on heikkoa ja "helppohintaista", mutta rikosten suunnittelussa ja toteutuksessa ote on kiinteä, johdonmukainen ja taitavaa.


title: Yö on pitkä

text: Eräässä televisioesityksen kritiikissä elokuvan kerrontaa arvioidaan kömpelöksi, mutta sen katsotaan kuitenkin hyödyntävän mielenkiintoisella tavalla film noir -estetiikkaa. Myös musiikki saa kiitosta..


title: Niin kaunis on taivas

text: ”Niin kaunis on taivas” on Jasminen esittämä musiikkikappale, joka edusti Suomea Eurovision laulukilpailussa 1996. Kappaleen sävelsi ja sanoitti Timo Niemi.


title: Niin kaunis on taivas

text: Kappale jäi Norjan Oslossa järjestetyssä loppukilpailussa viimeiselle sijalle ja sai yhdeksän pistettä; Islannilta seitsemän ja Norjalta kaksi pistettä.


title: Jean Craighead George

text: Jean Craighead George (2. heinäkuuta 1919 Washington – 15. toukokuuta 2012) oli yhdysvaltalainen nuortenkirjailija.


title: Jean Craighead George

text: George kirjoitti runsaat sata nuortenkirjaa. Esikoisteoksensa "Vulpes, the Red Fox " George kirjoitti yhdessä silloisen miehensä John L. Georgen kanssa ja innostui siitä välittämään kirjoittamalla lukijoilleen luonnonrakkautta. Georgen tunnetuimpia teoksia on "Susityttö", joka on paitsi kiitetty myös kiistelty ja saanut palkintoja, muun muassa vuonna 1973 Newbery Medalin ja 1975 Deutscher Jugendbuchpreisin.


title: Göschenen

text: Göschenen on kunta Keski-Sveitsissä, Urin kantonissa. Göschenenissä on noin 400 asukasta.


title: Göschenen

text: Göschenen sijaitsee Reuss-joen varrella Urin Alpeilla, joiden korkein huippu, Dammastock, sijaitsee Göschenenissä.


title: Göschenen

text: Göschenen on liikenteen solmukohta: Gotthardin tunnelin ja Gotthardin maantietunnelin pohjoispää ovat Göschenenissä. Moottoritie A2 ja valtatie N2, Gotthardin rata (Zürich-Milano) kulkevat kunnan kautta. Paikka on myös Matterhorn Gotthard Bahnin rataverkon yksi päätepiste.


title: Addicted to You (Laura Voutilaisen kappale)

text: ”Addicted to You” on Laura Voutilaisen esittämä musiikkikappale, joka edusti Suomea Eurovision laulukilpailussa 2002. Kappaleen sävelsi Maki Kolehmainen ja sanoitti Janina Frostell ja Tracy Lipp.


text: Vuoden 2002 Suomen karsintaan ammattilaisraati valitsi 12 kappaletta, joista 11 oli englanninkielisiä ja yksi italiankielinen. Loppukarsinnassa kansa äänesti voittajaksi Laura Voutilaisen retrohenkisen diskokappaleen ”Addicted to You” antamalla sille yli kolmanneksen puhelinäänistä, ja laulu oli myös ammattilaisraadin suosikki.


text: Kappale jäi Tallinnassa järjestetyssä loppukilpailussa 20. sijalle eli viidenneksi viimeiseksi ja sai yhteensä 24 pistettä.


title: Valemureenat

text: Valemureenat (Chlopsidae) on ankeriaskaloihin kuuluva heimo. Heimon lajeja tavataan lämpimistä vesistä Atlantin, Tyynenmeren ja Intian valtameren alueilta.


title: Valemureenat

text: Valemureenojen heimoon kuuluu kahdeksan sukua ja 16–18 lajia, muun muassa valemureena ("Kaupichthys hyoproides"). Heimon lajit muistuttavat ulkonäöltään mureenoja (Muraenidae), mutta ovat niitä pienempiä, korkeintaan 15–30 cm pitkiä, ja eroavat myös sierainten sijainnin perusteella. Myös hampaat ovat erilaiset: valemureenoilla ne ovat pienehköt ja neulamaiset, mureenoille tyypilliset suuret hampaat puuttuvat. Selkäevä on pitkä ja yhdistynyt pyrstö- ja peräevien kanssa. Rintaevät puuttuvat osalta heimon kaloista, muun muassa "Chlopsis"-suvun lajeilta. Silmät ovat suuret ja hyvin kehittyneet. Valemureenat ovat suomuttomia ja väreiltään useimmiten selästään ruskeita ja vatsastaan vaaleita.


title: Valemureenat

text: Valemureenalajeja tavataan subtrooppisista ja trooppisista vesistä Atlantin, Välimeri mukaan lukien, Intian valtameren ja Tyynenmeren alueilta. Ne elävät koralliriutoilla, meriheinää kasvavilla alueilla ja usein kaivautuneena pohjaan. Kalojen elintavoista ei juuri tiedetä.


title: Airolo

text: Airolo on kunta Etelä-Sveitsissä, Ticinon kantonissa. Airolossa on noin 1 600 asukasta.


title: Airolo

text: Airolo sijaitsee Ticinojoen varrella.


title: Airolo

text: Airolo on liikenteen solmukohta: Gotthardin tunnelin ja Gotthardin maantietunnelin sekä Gotthardin solatien eteläpää ovat Airolossa. Moottoritie A2, valtatie N2 ja Gotthardin rata (Zürich-Milano) kulkevat kunnan kautta.


title: Festarikalevala

text: Festarikalevala on suomalaisten festarimuistoista koottu kirja ja selviytymisopas kesäfestareille. Nimi viittaa tapaan, jolla kirjan materiaali on koostettu. Ensimmäinen Festarikalevala tuotettiin keväällä 2012 kansalaisten tarinoihin pohjautuen. Kirjan on tuottanut kustannusyhtiö Roisto.


title: Festarikalevala

text: Marraskuussa 2012 mm. musiikkilehti Rumbaa kustantava Pop Media Oy ilmoitti ostaneensa Festarikalevala.fi -verkkopalvelun Roisto Oy:ltä. Kauppasummaa ei paljastettu, mutta kirjan kustannusoikeudet jäivät kustannusyhtiö Roistolle.


title: Muistathan

text: ”Muistathan” on Päivi Paunun ja Kim Floorin esittämä musiikkikappale, joka edusti Suomea Eurovision laulukilpailussa 1972. Kappale on Nacke Johanssonin säveltämä ja Juha Flinkin sanoittama.


title: Muistathan

text: Kappale sijoittui Edinburghissa järjestetyssä loppukilpailussa kahdenneksitoista ja sai yhteensä 78 pistettä.


title: Muistathan

text: Laulun esikatseluvideossa Paunu ja Floor vaeltelivat Porvoon vanhankaupungin lumisilla kaduilla.


title: Nauravat silmät muistetaan

text: ”Nauravat silmät muistetaan” on Boulevardin esittämä musiikkikappale, joka edusti Suomea Eurovision laulukilpailussa 1988. Kappale on Pepe Willbergin säveltämä ja Kirsti Willbergin sanoittama. Boulevard oli esiintynyt Eurovision laulukilpailussa edellisenä vuonna Vicky Rostin taustayhtyeenä.


title: Nauravat silmät muistetaan

text: Vuoden 1988 Suomen karsinnan sävellyskilpailu oli avoin, ja ammattiraati valitsi ehdokkaista 12 loppukilpailuun. Voittajan päätti alueellinen "tavallisesta kansasta" koostunut raati.


title: Nauravat silmät muistetaan

text: Kappale sijoittui Dublinissa järjestetyssä loppukilpailussa toiseksi viimeiseksi kolmella pisteellään jättäen taakseen Itävallan, joka ei saanut yhtään pistettä. Suomen ainoat pisteet antoi Israel.


title: Roberto Ferrari

text: Roberto Ferrari (s. 9. maaliskuuta 1983 Gavardo) on italialainen maantiepyöräilijä, ajajatyypiltään kirimies. Hän aloitti ammattilaisuransa Tenax-joukkueessa 2007, edusti LPR Brakes -tallia 2008–2009, De Rosa - Stac Plastic -joukkuetta 2010, Androni Giocattoli -tallia 2011–2012 ja on vuodesta 2013 kilpaillut Lampre / UAE Team Emirates -tallissa.


title: Roberto Ferrari

text: Ferrari voitti Italian ympäriajossa 2012 Montecatini Termeen päättyneen 11. etapin massakirin jälkeen. Saman kilpailun kolmannella etapilla hän oli aiheuttanut joukkokolarin vaihdettuaan ajolinjaansa loppukirin aikana.


title: Roberto Ferrari

text: Lähteet: Cyclingbase, Cycling Archives, Pro Cycling Stats


title: Eidsdal

text: Eidsdal on kylä Norddalissa, Møren ja Romsdalin läänissä, Norjassa.


title: Eidsdal

text: Eidsdal on osa hyvin tunnettua turistitietä, riksvei 63:a, joka yhdistää Eidsdalin ja Geirangerin Romsdalin ja Trollstigenin kautta.


title: Päivä kahden ihmisen

text: ”Päivä kahden ihmisen” on Kari Kuivalaisen esittämä musiikkikappale, joka edusti Suomea Eurovision laulukilpailussa 1986. Kappale on Kuivalaisen itsensä säveltämä ja sanoittama. Kansainvälisessä loppukilpailussa laulun nimi oli ”Never the end”.


title: Päivä kahden ihmisen

text: Vuoden 1986 Suomen karsinnat järjestettiin kutsukilpailun avulla ja säveltäjiä kutsuttaessa otettiin huomioon heidän aikaisempi lauluntekijätuotantonsa sekä kokemus ja sopivuus yhteistyöhön ja tuotekehittelyyn. Pyrkimys oli saada kilpailuun sävelmiä, jotka olisi keskimääräistä ajanmukaisempia, ja joita ei ollut ajateltu vain kansallisiin tarkoituksiin. Kaikkiaan Yle valitsi yhdeksän säveltäjää, joiden joukossa oli Kari Kuivalainen. Hän alun perin kaavaili ”Päivä kahden ihmisen” -rockballadin esittäjäksi Kaija Koota, joka kuitenkin kieltäytyi vedoten laulun olevan sopimaton hänen uralleen. Sovittaja Mika Siekkinen ehdotti, että Kuivalainen esittäisi itse laulunsa.


title: Päivä kahden ihmisen

text: Voittokappaleen valitsi 11-jäseninen Ylen, lehdistön, äänilevyteollisuuden sekä viihde- ja musiikkialan edustajista koottu raati. Mukana oli myös euroviisuharrastajien klubin (OGAE) perustaja. Raati oli saanut tehtäväkseen valita kappale, joka saisi kansainväliseltä raadilta eniten pisteitä. Taiteellisista näkökohdista ei tarvinnut välittää. Kuivalaisen balladi voitti toiseksi tulleen Kirkan esittämän ”Uusiin taivaisiin” yhden pisteen erolla. Voittaja tuli monelle yllätyksenä, sillä Kuivalaista pidettiin kyllä lahjakkaana säveltäjänä, mutta kokemattomana laulajana ja esiintyjänä.


title: Päivä kahden ihmisen

text: Edustuskappaleen nimi vaihdettiin vetävämmäksi ”Never the endiksi” Kuivalaisen vastustuksesta huolimatta, mutta kappaleen muun sisällön säilyessä muuttomattomana hän myöntyi muutokseen. Kappale sai runsaasti kiitoksia Norjassa, mutta hyvää sijoitusta sille ei missään vaiheessa povattu. Kappale sijoittui Norjan Bergenissä järjestetyssä loppukilpailussa viidenneksitoista ja keräsi 22 pistettä. Korkeimmat pisteet, kahdeksan, tulivat kilpailun voittajamaa Belgiasta.


title: Luigi Conti

text: Luigi Conti (2. maaliskuuta 1929 Ceprano – 5. joulukuuta 2015 Viterbo) oli italialainen roomalaiskatolinen arkkipiispa ja kirkkonsa diplomaatti. Hänet vihittiin papiksi 29. syyskuuta 1954. Hän sai 1. elokuuta 1975 nimityksen Gratianan titulaariarkkipiispaksi ja apostoliseksi nuntiukseksi Haitille. Piispaksi konsekroinnin suoritti 5. lokakuuta Jean-Marie Villot, jota avustivat Bernardin Gantin ja Michele Federici.


title: Luigi Conti

text: Conti nimitettiin 19. marraskuuta 1983 apostoliseksi pro-nuntiukseksi Irakiin ja Kuwaitiin, 17. tammikuuta 1987 apostoliseksi nuntiukseksi Ecuadoriin ja 12. huhtikuuta 1991 apostoliseksi nuntiukseksi Hondurasiin.


title: Luigi Conti

text: 15. toukokuuta 1999 Conti sai nimityksen apostoliseksi nuntiukseksi Turkkiin ja Turkmenistaniin. 8. elokuuta 2001 hänet nimitettiin apostoliseksi nuntiukseksi Maltalle ja Libyaan. Hän jäi eläkkeelle 5. kesäkuuta 2003.


title: Wille Valve

text: Wille Valve (s. 17. kesäkuuta 1980 Maarianhamina) on ahvenanmaalainen poliitikko. Hän toimii Ahvenanmaan maltilliset -puolueessa (Moderaterna på Åland).Valve nimitettäneen vuoden 2013 loppupuolella Ahvenanmaan maakuntahallituksen kansliaministeriksi, jonka vastuulla ovat mm. EU-kysymykset, Ahvenanmaan poliisi ja kunnalliset asiat. 2009–2011 Valve työskenteli Euroopan parlamentissa Rkp:n eurokansanedustaja Carl Haglundin erityisavustajana, vastuullaan Ahvenanmaahan liittyvät asiat. Valve on toiminut Ahvenanmaan sovittelutoimiston sovittelijavastaavana ja Ålandsbankenin markkinaosaston copywriterina.


title: José Guadalupe Padilla Lozano

text: José Guadalupe Padilla Lozano (12. joulukuuta 1920 – 8. syyskuuta 2013) oli meksikolainen roomalaiskatolinen piispa. Hänet vihittiin papiksi Guadalajaran arkkihiippakuntaan 20. huhtikuuta 1946 ja nimitettiin Veracruzin hiippakunnan johtoon 15. tammikuuta 1963. Piispaksi konsekroinnin suoritti 19. maaliskuuta José Garibi y Rivera, jota avustivat Francisco Javier Nuño y Guerrero ja Manuel Pío López Estrada.


title: José Guadalupe Padilla Lozano

text: Padilla Lozano osallistui Vatikaanin toiseen kirkolliskokoukseen. Hän jäi eläkkeelle 18. helmikuuta 2000.


title: Rutilo Muñoz Zamora

text: Rutilo Muñoz Zamora (s. 4. kesäkuuta 1951) on meksikolainen roomalaiskatolinen piispa. Hänet vihittiin papiksi Veracruzin hiippakuntaan 19. maaliskuuta 1977 ja nimitettiin Coatzacoalcosin hiippakunnan johtoon 24. syyskuuta 2002. Piispaksi vihkiminen seurasi 20. marraskuuta. Pääkonsekraattorina toimi José Guadalupe Padilla Lozano, jota avustivat Giuseppe Bertello ja Carlos Talavera Ramírez.


title: José Trinidad Sepúlveda Ruiz-Velasco

text: José Trinidad Sepúlveda Ruiz-Velasco (30. maaliskuuta 1921 Atotonilco El Alto – 4. syyskuuta 2017 Ayotlán) oli meksikolainen roomalaiskatolinen piispa. Hänet vihittiin papiksi Guadalajaran arkkihiippakuntaan 27. maaliskuuta 1948 ja nimitettiin Tuxtla Gutiérrezin hiippakunnan johtoon 20. toukokuuta 1965. Piispaksi vihkiminen seurasi 25. heinäkuuta. Pääkonsekraattorina toimi José Garibi y Rivera, jota avustivat Francisco Javier Nuño y Guerrero ja José Salazar López.


title: José Trinidad Sepúlveda Ruiz-Velasco

text: Sepúlveda Ruiz-Velasco sai 12. helmikuuta 1988 nimityksen San Juan de los Lagosin piispaksi, jonka virkaan hänet asetettiin 11. maaliskuuta. Hän jäi eläkkeelle 20. tammikuuta 1999.


title: José Trinidad Sepúlveda Ruiz-Velasco

text: Sepúlveda Ruiz-Velasco osallistui Vatikaanin toiseen kirkolliskokoukseen.


title: Northampton Town FC

text: Northampton Town Football Club on jalkapalloseura Northamptonin kaupungista, Englannista. Kaudella 2018–2019 se pelaa Englannin neljänneksi korkeimmalla sarjatasolla kakkosliigassa. Historiansa aikana Northampton on pelannut kerran maan ylimmällä sarjatasolla, kaudella 1965-1966.


title: Northampton Town FC

text: Northamptonin kotikenttänä toimii vuonna 1994 avattu Sixfields Stadium, johon mahtuu 7 653 katsojaa.


title: Vincent Auriol

text: Vincent Auriol (27. elokuuta 1884 Revel, Haute-Garonne – 1. tammikuuta 1966 Pariisi) oli Ranskan presidenttinä vuosina 1947–1954.


title: Vincent Auriol

text: Auriol oli Ranskan neljännen tasavallan ensimmäinen presidentti. Presidenttikaudellaan hän pyrki sovittelemaan vasemmiston ja oikeiston välejä. Poliittisten kiistojen lisäksi hänen kauttaan värittivät myös talousvaikeudet ja Indokiinan sota. Auriol kieltäytyi jatkokaudesta.


title: Vincent Auriol

text: Auriol teki 6.–8. maaliskuuta 1950 valtiovierailun Lontooseen.


title: Urijah Faber

text: Urijah Christopher Faber (s. 14. toukokuuta 1979 Isla Vista, Kalifornia, Yhdysvallat) on yhdysvaltalainen uransa lopettanut vapaaottelija. Hän oli muun muassa World Extreme Cagefighting -promootion höyhensarjan mestari yli kaksi vuotta. Faber otteli myös Ultimate Fighting Championship -promootion kääpiösarjassa, jossa hän oli neljä kertaa mestaruuskamppailussa, mutta hävisi jokaisella kerralla. Vapaaottelusivusto Sherdog listasi Faberin maailman toiseksi parhaaksi kääpiösarjan ottelijaksi 2012.


title: Urijah Faber

text: Faber varttui Lincolnissa, Kaliforniassa vanhempiensa Theo ja Suzanna Faberin kanssa. Faberilla on kaksi sisarusta, vanhempi veli Ryan ja nuorempi sisko Michaella.


Pohjoisen pallonpuoliskon lämpöaalto 2010 oli kesällä 2010 koettu lämpöaalto, joka koetteli suurta osaa Pohjois-Amerikasta, Eurooppaa, ja suurta osaa Aasiasta. Lämpöaalto alkoi toukokuussa 2010 ja kesti saman vuoden elokuuhun asti.


title: Pohjoisen pallonpuoliskon lämpöaalto 2010

text: Lämpöaalto oli kaikista voimakkain Yhdysvaltain itäosissa, Lähi-idässä, itäisessä Euroopassa, Euroopan puoleisella Venäjällä, Kiinan koillisosissa ja Venäjän kaakkoisosissa. Kesäkuu 2010 oli globaalisesti neljänneksi lämpimin koskaan koettu kuukausi 0,66 °C:n poikkeamalla keskimääräisestä, kun taas huhtikuu-kesäkuu jakso oli kaikista lämpimin koskaan mitattu jakso koko Pohjoisella pallonpuoliskolla 1,25 °C:n poikkeamalla keskimääräisestä. Aiemmin kesäkuun keskilämpötila on poikennut globaalisti pohjoisella pallonpuoliskolla yhtä paljon kesäkuussa 2005 ja aiempi huhti–kesäkuu-jakson ennätyslukema, 1,16 astetta, on vuodelta 2007.


text: Lämpöaalto aiheutti laajoja metsäpaloja Kiinassa, jossa kolme ihmistä 300 palomiehen joukosta menehtyi sammuttaessaan metsäpaloa Binchuanin countyssä Dalissa. Elokuussa kappale Petermann Glacierin kielekettä, joka oli yhteydessä pohjoiseen Grönlantiin Naresinsalmen ja Jäämeren välillä, rikkoutui. Se oli suurin jääkielekkeen irtoaminen koko pohjoisella pallonpuoliskolla 48 vuoteen.


text: Lämpöaalto iski itäiseen Eurooppaan poikkeuksellisen voimakkaalla suihkuvirtauksella Saharalta tuulleiden tuulien mukana Balkanien yli Puolaan ja Ukrainaan 10. kesäkuuta. Puolalainen Meteorologin Instituutti ja vesijohtokunta varoittivat Puolalaisia yli 30 °C:n lämpötiloista seuraavan viiden päivän ajan, josta seuraisi kovia tuulia, sademyrskyjä, ukkosmyrskyjä ja mahdollisesti tulvimista varsinkin maan luoteisosissa ja Saksan puolella olevilla naapurialueilla.


text: 13.-19. kesäkuuta välisenä aikana koettiin matalapaine, joka liikkui Britteinsaarien yli kaakkoon aiheuttaen paljon lukuisia sade- ja ukkoskuuroja Irlannissa, Walesissä ja suuressa osassa Englantia.


text: Kun tulvat vähenivät Keski-Euroopassa, Balkanilla ja paikoin Romaniassa, alkoivat lämpötilat nousta korkeammiksi Länsi-Euroopassa ja Iso-Britanniassa 30. kesäkuuta.


text: 2. heinäkuuta Brysseliläiset kokivat kuumimman päivän mitä on koskaan mitattu vuodesta 1976 lähtien. Ranska, Saksa ja Espanjalainen lomakeskus Benidorm kokivat uusia lämpötilaennätyksiä. Muutama voimakas ukkosmyrsky iski Sveitsin Alppien ala-alueille aiheuttaen voimakasta jään sulamista joissakin paikoissa.


text: 3. heinäkuuta iski lämpöaalto Ryazan Oblastiin, Krasnodar Kraihin sekä Kööpenhaminan, Bucharestin ja Budapestin kaupunkeihin, tappaen romanialaisen ihmisen kuumuuteen. Voimakkaat ukkosmyrskyt iskivät rajusti Sveitsin Alpeille aiheuttaen jatkoa päivää aiemmin koetuille jäänsulamisille.


text: 6. heinäkuuta, kolme matalapainetta liikkui kohti Mustaamerta ja jäivät pyörimään sen lähistölle viikon kestäneen korkeapainejakson jälkeen.


text:
Erittäin vahva korkeapaine liikkui Saksan itäosista ja Puolan koillisosista läntiseen ja pohjoiseen Venäjään nostaen keskilämpötiloja 4–8 °C, paikoin jopa 10 astetta keskimääräistä korkeammiksi. Berliinin, Varsovan, Kiovan, Minskin, Moskovan ja Pietarin kaupungeissa mitattiin korkeimmillaan 33–35 asteen hellettä.
Berliinissä ja Varsovassa saavutettiin 33 asteen ja Moskovassa jopa 34 asteen lukemat rikkoivat ennätyksiä. Aiemmin kesäkuussa lämpötilat kohosivat Minskissä 30 asteeseen, samalla kun Kiovassa mitattiin korkeimmillaan 34 astetta.


text: 8. heinäkuuta iski koko lämpöaaltosarjan voimakkain aalto Eurooppaan, Euroopan Venäjälle ja Pohjois-Amerikkaan.


text: 11. ja 12. heinäkuuta helleaalto sairastutti muutamia ihmisiä Pyreneiden niemimaalla, Euroopan Venäjällä, Valko-Venäjällä, itäisessä Puolassa ja Ukrainassa.


text: Neljäkymmentä matkustajaa joutui sairaalaan nestehukan takia Saksassa, kun ICE-junien ilmastointilaitteet menivät rikki lämpötilan ylitettyä 40 asteen rajan 11. heinäkuuta. Tuhat onnekkaampaa matkustajaa vaihtoivat junia. Deutsche Bahn pahoitteli ICE-junien rikkoutumisia.


text: 12. heinäkuuta Portugalissa, Espanjassa, Saksassa, Britanniassa, Belgiassa, Ranskassa ja Tšekissä koettiin vuoden kuumimmat lämpötilat ja lämpöaalto uhkasi jatkua vielä seuraavankin viikonlopun yli, tiedottivat saksalaiset meteorologit.


text: Kuten vuoden 2003 lämpöaallossa, tämäkin lämpöaalto aiheutti yli 30 000 ihmisen kuoleman.


text: 14. heinäkuuta ukkosmyrsky iski Englannin Midlandsiin, Oxfordshireen, Irlantiin, Pohjois-Irlantiin ja muutamiin paikkoihin Sveitsin Alpeille. Lämpöaalto loppui Britteinsaarilla ja Luoteis-Euroopassa kyseisenä päivänä.


text: 16. heinäkuuta Italiassa, Vatikaanivaltiossa, San Marinossa ja Maltalla koettiin lämpöaallon huippu. Civil Protection Board antoi lämpöaaltovaroituksen 16.–17. heinäkuuta väliselle ajalle. Bolzanon, Brescian, Firenzen, Genovan, Milanon, Perugian, Rooman, Torinon, Triesten, Venetsian, Campobasson, Civitavecchian, Frosisonen, Latinan, Messinan, Rietin, Veronan ja Viterbon kaupungit saivat kolmannen tason lämpöaaltovaroituksen ja 17. heinäkuuta kolme kaupunkia South Tyrolissa saivat myös varoituksen. Terveysministeri Ferruccio Fazio käski terveys- ja sosiaalipalveluita, yleisiä harjoittajia (MGG) ja paikallisia maaherroja aloittamaan ensiaputoimenpiteet. Foggian kaupungin valtuusto antoi ilmaisia aterioita yli 65-vuotiaille yli 40 asteen lämpötilojen takia ja Roomassa annettiin yli kolmen päivän ajan 200 000 pullollista vettä sen asukkaille.


text: Voimakkaat myrskyt iskivät Wieniin 16. ja 17. heinäkuuta, päättäen viikon pituisen lämpöaallon Itävallassa.


text: 29. heinäkuuta Suomessa, Joensuun lentoasemalla mitattiin uusi lämpötilaennätys, kun lämpötila nousi 37,2 asteeseen. Suomessa lämpöaalto päättyi Sylvi-myrskyyn.


text: Niamey, Nigeriassa otti vastaan pakolaisia Tillabéristä 12 päivää ennen kuin he olisivat kääntyneet kaupungin puoleen toivoen että se olisi auttanut heitä. Kongomén, Zinderin, Tanoutin ja Dallin kaupungit olivat pahimmiten kärsinyt kuivuudesta 3. toukokuuta mennessä.


text: 1. kesäkuuta raportoitiin yhden ihmisen kuolleen nestehukkaan Nigeriassa, samalla kun muut ihmiset olivat riskissä vesipulan takia.


text: Uusi lämpöaalto iski Nigeriaan 21. kesäkuuta, aiheuttaen laajan kuivuneen alueen: aiheuttaen vielä sadon tuhoutumista ja uhan laajalle levinneestä nälänhädästä.


text: Tšadissa lämpötila nousi 22. kesäkuuta 47,6 asteeseen Faya-Largeaussa, rikkoen vuonna 1961 tehdyn aiemman ennätyksen. Sudanissa lämpötila nousi korkeimmillaan 49,7 asteeseen Dongolassa, rikkoen vuodelta 1987 olleen ennätyksen. Nigeriassa rikkoontui aiempi vuodelta 1998 ollut ennätys seuraavana päivänä mitatulla 48,2 asteen lukemalla, joka mitattiin Bilmassa.


text: Kolme vuotta kestänyt nälänhätä ja uudet hiekkamyrskyt tuhosivat Nigeriaa 14. heinäkuuta.


text: 24. heinäkuuta, Iso-Britannian Punainen Risti lennätti sen huoltotiimit Nigeriaan auttamaan armeijaa ja paikallisia virkamiehiä kuljetuksissa. Avustustyö oltiin tehty mahdolliseksi Punaisen Ristin tiimille annetulla vastauksella, jossa West Africa Crisis Appeal lupasi antaa työstä palkkioksi 500 000 puntaa. UN viraston tietojen mukaan 200 000 lasta tarvitsi hoitoa aliravitsemusta jo pelkästään Nigeriassa, jonka jälkeen Oxfam päätti laittaa molempien maiden, Tšadin ja Nigerian suojaamiseen 7 000 000 puntaa.


text: Ranska lähetti ruokaa ja rahaa Maliin 25. heinäkuuta.


text: 26. heinäkuuta lämpötilat ylsivät lähelle ennätyslukemia Tšadissa ja Nigeriassa, ja noin 20 ihmisen raportoitiin kuolleen Nigeriassa nestehukkaan 27. heinäkuuta.


text: 1. elokuuta, Gadabejissa, Nigeriassa kärsittiin 35 asteen lämmöstä ja kuivuudesta. Poikkeuksellisen voimakas kaatosade oli vuonna 2009 tuhonnut viljelmät ja hävittänyt koko vuoden sadon. Tuloksena tuotannon niittien kuten maissin, hirssin ja durran sadon lasku vaikutti paljon Länsi-Afrikan Sahelin hauraisiin alueisiin, sisältäen naapurimaat, Tšadin ja Nigerian.


text: 3. elokuuta Burkina Faso kärsi kuivuudesta, kun 4 500 000 burkinalaista ja 6 700 000 nigerialaista kohtasivat nälkiintymisen.


title: Boutsen Energy Racing

text: Boutsen Energy Racing on belgialainen pikkuformulatalli. Tallin perusti entinen F1-kuljettaja Thierry Boutsen. Talli kilpaili Eurocup Formula Renault-sarjassa vuosina 2007-08. Nykyään talli kilpailee Le Mans Series ja Eurocup Mégane Trophy-sarjoissa.


title: Kilimanjaron lumet

text: Kilimanjaron lumet voi tarkoittaa seuraavia asioita:


title: Laiskotellen

text: ”Laiskotellen” on Lasse Mårtensonin esittämä musiikkikappale, joka edusti Suomea Eurovision laulukilpailussa 1964. Kappale on Mårtensonin säveltämä ja Sauvo Puhtilan sanoittama.


title: Laiskotellen

text: Vuoden 1964 Suomen karsinnassa oli ensin postikorttiäänestys, jossa oli kymmenen sävelmää mukana. Alueraadit ja Pohjola-raati valitsivat kuudesta laulusta voittajan.


title: Laiskotellen

text: Kappale sijoittui Kööpenhaminassa järjestetyssä loppukilpailussa seitsemänneksi ja keräsi yhdeksän pistettä. Suomi sai Tanskalta, Norjalta ja Isolta-Britannialta jokaiselta kolme pistettä. Kappaleesta tuli näin Marion Rungin ”Tipi-tiin” ohella siihen asti parhaiten menestynyt Suomen euroviisu.


title: Francisco de Paula Victor

text: Francisco de Paula Victor (11. marraskuuta 1935 Paraisópolis – 21. marraskuuta 2018) oli brasilialainen roomalaiskatolinen piispa. Hänet vihittiin papiksi Brasílian arkkihiippakuntaan 1. joulukuuta 1990 ja nimitettiin sen vihkipiispaksi sekä Turres in Numidian titulaaripiispaksi 28. elokuuta 1996. Piispaksi vihkiminen seurasi 26. lokakuuta. Pääkonsekraattorina toimi José Freire Falcão, jota avustivat Alfio Rapisarda ja Geraldo do Espírito Santo Ávila.


title: Francisco de Paula Victor

text: Victor jäi eläkkeelle 23. helmikuuta 2011.


title: Guangzhou Evergrande

text: Guangzhou Evergrande on kiinalainen jalkapalloseura Kantonin kaupungista Guangdongin maakunnasta. Seuran miesten edustusjoukkue pelaa maan korkeimmalla sarjatasolla Kiinan Superliigassa.


title: Guangzhou Evergrande

text: Seuran omistavat Evergrande Real Estate Group -kiinteistöyritys ja Alibaba Group. Seura on voittanut Aasian mestarien liigan kahdesti, Kiinan Superliigan neljä kertaa peräkkäin vuosina 2011–2014. Lisäksi seura on saavuttanut sekä Kiinan cupin että Kiinan supercupin voitot vuonna 2012.


title: Thomas Van der Plaetsen

text: Thomas van der Plaetsen (24. joulukuuta 1990 Gent) on belgialainen kymmenottelija.


title: Thomas Van der Plaetsen

text: Van der Plaetsen voitti kymmenottelun kultaa alle 20-vuotiaiden EM-kilpailuissa 2009 uusilla ennätyspisteillään 7769. Sisäratojen EM-kilpailuissa 2011 hän sijoittui kuudenneksi. Alle 23-vuotiaiden EM-kilpailuissa Ostravassa 2011 hän voitti kultaa uudella ennätyksellään 8157 pistettä. Daegun MM-kilpailuissa 2011 hän sijoittui 13:nneksi pistein 8069. Hän voitti 2013 kultaa Kazanin universiadeissa ennätyspisteillään 8164 ja sijoittui 15:nneksi Moskovan MM-kilpailuissa 2013 uudella ennätyksellään 8255.


title: Thomas Van der Plaetsen

text: Sopotin MM-hallikilpailuissa 2014 Van der Plaetsen saavutti seitsenottelussa pronssia Belgian ennätyspisteillä 6259 pisteellä. Zürichin EM-kilpailuissa 2014 hän sijoittui kymmenenneksi. Van der Plaetsen valittiin Belgian vuoden urheilijaksi 2014.


title: Thomas Van der Plaetsen

text: Syyskuussa 2014 Van der Plaetsen antoi istukkahormonia sisältäneen dopingnäytteen. Positiivisen dopingnäytteen syyksi paljastui kivessyöpä, joten positiivinen dopingtulos kumottiin. Vuonna 2015 hän saavutti kultaa opiskelijoiden MM-kilpailuissa vuoden 2013 tapaan. Pekingin MM-kilpailuissa hän sijoittui 14:nneksi pistein 8035.


title: Thomas Van der Plaetsen

text: Van der Plaetsen voitti kymmenottelun Euroopan-mestaruuden Amsterdamissa 2016 pistein 8218. Rio de Janeiron olympialaisissa hän sijoittui kahdeksanneksi ennätyspisteillään 8332. Lontoon MM-kilpailuissa 2017 hän keskeytti kymmenottelun.


title: Thomas Van der Plaetsen

text: Lähde: Tilastopaja, IAAF


title: Thomas Van der Plaetsen

text: NR = maan ennätys


title: Let’s do it!

text: Let’s do it! (tai Let’s do it! World) on kansainvälinen siivoustalkooliike. Se sai alkunsa vuonna 2008 Virossa järjestetystä "Teeme ära!" -tempauksesta, jossa 50 000 virolaista siivosi talkoovoimin yhden päivän aikana 10 000 tonnia roskaa ja jätettä julkisista paikoista. Vuonna 2011 liikkeeseen osallistui 2,5 miljoonaa ihmistä 16 maassa. Vuoden 2012 siivouskampanja oli nimeltään "World Cleanup 2012". Yli 70 maata on toistaiseksi osallistumassa talkoisiin, myös Suomi.


title: Let’s do it!

text: Suomessa liikkeeseen on osallistuttu vuosina 2011 ja 2012. Vuoden 2011 talkoot olivat nimeltään "Suomi puhtaaksi – päivässä!", ja niiden suojelija oli Tasavallan Presidentti Tarja Halonen. Vuoden 2012 talkoot ovat nimeltään "Talkoillaan – Suomi puhtaaksi!". Vuoden 2012 talkoisiin on osallistunut toukokuun 10. päivään mennessä Suomessa 130 kuntaa.


title: Max Jason Mai

text: Max Jason Mai (oikealta nimeltään Miroslav Šmajda, s. 27. marraskuuta 1987, Košice, Tšekkoslovakia) on slovakialainen laulaja.


title: Max Jason Mai

text: Max Jason Mai edusti Slovakiaa vuoden 2012 Eurovision laulukilpailussa kappaleellaan ""Don't Close Your Eyes"". Kappale on melko epätyypillinen kilpailulle, jossa raskaampi musiikki on ollut harvinaista, hard rock -yhtye Lordin vuoden 2006 voitosta huolimatta. Kappale ei päässyt kilpailun semifinaalista finaaliin.


title: Eremitaašin vapaaehtoispalvelu

text: Eremitaašin vapaaehtoispalvelu on Eremitaašin museossa, Pietarissa, Venäjällä, toimiva vapaaehtoisorganisaatio, jonka jäsenet osallistuvat maailmankuulun museon toimintaan. Vapaaehtoiset auttavat museohenkilökuntaa sekä ulkoisissa että sisäisissä aktiviteeteissa, ja vapaaehtoispalvelu toimii linkkinä museohenkilökunnan ja yleisön välillä. Vapaaehtoiset voivat kehitellä itselleen museoon liittyviä projekteja, jotka vastaavat heidän omia kiinnostuksenkohteitaan ja tavoitteitaan.


title: Eremitaašin vapaaehtoispalvelu

text: Eremitaašin vapaaehtoispalvelun päätehtävä on tutustuttaa nuoria vapaaehtoisia kansainväliseen kulttuuriperintöön antamalla heille mahdollisuus tutustua Eremitaašin laajoihin kansainvälisiin taidekokoelmiin. Vapaaehtoispalvelun tavoitteena on auttaa nuoria sukupolvia ymmärtämään ja sisäistämään perinteiden ja niiden säilyttämisen tärkeys. Vapaaehtoiset ottavat osaa projekteihin, joista monet ovat suorassa yhteydessä museon aktiviteetteihin.


title: Eremitaašin vapaaehtoispalvelu

text: Vapaaehtoispalvelu aloitti toimintansa vuonna 2003, ennen Pietarin 300-vuotisjuhlia, jolloin Mikhail Kozhukhovsky ehdotti Eremitaašin johdolle vapaaehtoispalvelun luomista 300-vuotisjuhlien järjestämisen helpottamiseksi. Vapaaehtoispalvelun aloittamista varten etsittiin henkilöitä, joilla oli kokemusta opetuksellisten ohjelmien järjestämisestä ja jotka olivat kiinnostuneita osallistumaan projektiin. Eremitaašiin valittiin 300-vuotisjuhlia varten 150 vapaaehtoista, jotka aloittivat työskentelyn museossa 23 toukokuuta 2003. Kozhukhovsky valittiin vapaaehtoispalvelun johtajaksi sen luomisen yhteydessä. Vapaaehtoispalvelu on alusta lähtien luonut projekteja yhteistyössä Eremitaašin eri osastojen kanssa, joiden kautta vapaaehtoiset pääsevät osaksi museohenkilökuntaa.


title: Eremitaašin vapaaehtoispalvelu

text: Eremitaašin vapaaehtoisohjelma uusiutuu koko ajan vaihtuvien vapaaehtoisten tahdissa. Nuoret ja vanhat opiskelijat ja työntekijät toimivat yhteistyössä Eremitaašin aktiviteettien parantamiseksi. Tällä hetkellä mukana olevat vapaaehtoiset tulevat kaikkialta maailmasta, muun muassa Venäjältä, Ranskasta, Suomesta, Itävallasta, Yhdysvalloista, Italiasta, Saksasta ja Alankomaista. Vapaaehtoiset osallistuvat ohjelmaan omien aikataulujensa ja taitojensa mukaan. Vapaaehtoiset tulevat esimerkiksi taidehistorian, kielitieteen, filologian, viestinnän, opetuksen ja tietotekniikan aloilta, mutta myös muilta toimialoilta, jotka eivät välttämättä suoraan liity kulttuurialaan. Monet vapaaehtoiset pitävät yhteyttä vapaaehtoispalveluun sen jälkeen, kun he jättävät ohjelman, mikä antaa palvelulle mahdollisuuden pitää yllä kattavaa kansainvälistä kontaktiverkostoa.


title: Eremitaašin vapaaehtoispalvelu

text: Marraskuussa 2013 Pietarin Nuorisovaltuuskunta juhlisti Eremitaasin vapaaehtoispalvelua museossa. Juhlallisuuksien päätavoitteena oli edistää ja lisätä kaupunkilaisten, viranomaisten ja yritysten tietoisuutta vapaaehtoispalvelun toiminnasta ja projekteista.150 järjestöä osallistui kilpailuun, joista parhaat palkittiin diplomein ja kunniapalkinnoin. Myös Eremitaasin vapaaehtoispalvelu osallistui kilpailuun, jossa valittiin tehokkaimmat vapaaehtoisohjelmat. Eremitaasin vapaaehtoispalvelu ylsi voittoon kategoriassa "Kunnallisten tapahtumien toteuttaminen". Vapaaehtoispalvelun johtaja Mikhail Kozhukhovsky palkittiin kunniakirjalla ja pronssisella Pikku Prinssi -patsaalla.World Heritage & Youth (WHY) on yksi Eremitaašin vapaaehtoispalvelun pääprojekteista. Sen tavoite on tuoda esille perinteiden tärkeys. Projekti päästää vapaaehtoiset tutustumaan ohjelmiin ja konferensseihin, jotka liittyvät kulttuuriperinnön säilyttämiseen. Esimerkkinä tästä voidaan pitää yhtä Pietarin kritisoiduimmista rakennushankkeista: Ohta keskuksen mahdollista rakentamista. Vapaaehtoiset osallistuvat aktiivisesti hanketta ympäröivään keskusteluun ja painottavat Pietarin historiallisen keskustan säilyttämistä.


title: Eremitaašin vapaaehtoispalvelu

text: Eremitaašin kesäyliopisto on myös WHY-projektin tulosta. Vuodesta 2009, vapaaehtoispalvelu on järjestänyt kesäyliopiston heinäkuussa yhteistyössä Venäläisen Rosatom-yhtiön kanssa. Kesäyliopisto antaa venäläisille opiskelijoille mahdollisuuden ottaa osaa aktiviteetteihin ja tapahtumiin, jotka käsittelevät kulttuuriperinteitä, ja monille opiskelijoille kesäyliopisto onkin ensimmäinen kosketus kulttuuriperinnön alaan. Vapaaehtoispalvelu järjestää erilaisia aktiviteetteja kesäyliopiston kanssa.


title: Eremitaašin vapaaehtoispalvelu

text: Ropsunhovi-projekti, Ropša-hanke, oli vapaaehtoispalvelun ensimmäinen projekti. Pietarista lounaaseen sijaitsevaan Ropsunhovin kuntaan kuuluva palatsi on osa Unescon maailmanperintöluetteloa. Eremitaašin vapaaehtoiset osallistuivat kampanjaan, jonka tarkoituksena oli pysäyttää monumentin tuhoutuminen keräämällä tietoa paikasta ja luomalla arkisto näistä tiedoista. Osa projektia oli myös kaupungin lapsille suunnatun Joulupuu-museon luominen palatsiin.


title: Eremitaašin vapaaehtoispalvelu

text:
Vuosittain Eremitaašin vapaaehtoiset järjestävät kouluikäisille lapsille suunnattuja pelejä ja hauskoja aktiviteetteja, jotka esittelevät maailmanhistoriaa lapsille ymmärrettävällä tavalla. Jokainen peli keskittyy tiettyyn historian, kulttuuriperinnön tai perinteiden puoleen.
Vapaaehtoispalvelu järjestää myös koulujen omiin opetussuunnitelmiin liittyviä kilpailuja yhteistyössä koulujen kanssa. Monet Eremitaašin osastot osallistuvat myös näihin aktiviteetteihin. Talvisin vapaaehtoispalvelu järjestää kouluikäisille lapsille tietotekniikkakilpailun, jonka tarkoituksena on rohkaista lapsia teknologian käyttöön antiikin kulttuureihin ja historiaan liittyvien pelien avulla.


title: Bristol Jupiter

text: Bristol Jupiter on Bristol-lentokonetehtaan Pariisin ilmailunäyttelyssä vuonna 1921 esittelemä 9-sylinterinen tähtimoottori, joka kuului ensimmäisiin ei-pyöriviin tähtimoottoreihin. Bristol Jupiter oli ilmajäähdytteisten tähtimoottorien kehityksen suunnannäyttäjä ja samalla yksi tärkeimmistä lentokonemoottoreista maailmansotien välisenä aikana.


title: Bristol Jupiter

text: Bristolin Fishpondissa sijaitsevan Brazil Straker -konepajan pääinsinööri Roy Fedden kehitti yhdessä L.F.G. Butlerin kanssa ensimmäisen maailmansodan aikana kaksi tähtimoottoria. Toinen moottoreista oli Jupiter, joka valmistui alkuvuodesta 1918 .


title: Bristol Jupiter

text: Vuonna 1918 suuri Cosmos-niminen teollisuusyhtymä hankki itselleen Brazil Strakerin ja antoi konepajalle nimeksi Cosmos Engineering. Moottoria pidettiin erittäin lupaavana ja sen kehittelyä jatkettiin, vaikka Ison-Britannian ilmailuministeriö olikin valinnut ja standardoinut toisen valmistajan samantyyppisen konstruktion - ABC Dragonflyn - vuonna 1918 lähes kaikkiin vuonna 1918 valmistettaviksi suunniteltuihin lentokoneisiin. Jupiterin prototyyppi, joka painoi 300 kg, antoi 395 hevosvoimaa 29.10.1918 tehdyssä kokeessa. Jupiterista ehdittiin kehittämään sekä 3-sylinterinen versio että kaksirivinen 18-sylinterinen versio ennen kuin Cosmos-yhtymä joutui taloudellisiin vaikeuksiin tammikuussa 1920 .


title: Bristol Jupiter

text: Cosmos-yhtymän kaaduttua ja ABC Dragonfly -moottorin osoittauduttua kelvottomaksi Ison-Britannian Ilmailuministeriö oli pakotettu varmistamaan Jupiter-moottorin kehittämisen jatkumisen ja painosti Bristol-lentokonetehtaan ostamaan Cosmoksen raunioista sen lentokonemoottoritoiminnot. Osittain tähän vaikutti sekin, että Ilmailuministeriö piti ilmajäähdytteisiä moottoreita edistyksellisinä ja halusi niiden kehittämisen jatkuvan. 15 000 punnan kauppahinnalla Bristol sai viisi Jupiter-moottoria sekä valtavan määrän moottorin osia, piirustuksia, laskelmia ja työkaluja. Kaupan mukana Bristolin palvelukseen siirtyi sekä Roy Fedden ja hänen 31-henkinen tiiminsä. Niistä muodostettiin lentokonetehtaan moottoriosasto josta vuonna 1956 tuli Bristol Engine Company.


title: Bristol Jupiter

text: Roy Fedden sitoutui kehittämään moottorin valmiiksi kahdessa vuodessa ja Bristol-lentokonetehdas investoi kehitystyöhön 200 000 puntaa. Lentokonetehtaan johto piti kuitenkin Roy Feddeniä pikemminkin työntekijänä kuin johtajana, josta seurasi monenlaisia kommunikaatio-ongelmia moottoriosaston ja lentokonetehtaan johdon välillä. Lentokonetehtaan johto oli juuri aikeissa lopettaa Jupiterin kehittämisen syyskuussa 1921, kun 197 000 puntaa oli käytetty ja Jupiter II -moottorin prototyyppi läpäisi ilmailuministeriön vaativat tyyppitestit kehittäen 400 hevosvoimaa kierrosluvulla 1625/min. Fedden sai luvan viedä moottorin Pariisin ilmailunäyttelyyn, joka järjestettiin lokakuussa 1921. Siellä moottori herätti suurta kiinnostusta maailmansodan jälkeisen ajan ensimmäisenä uutena tehokkaana lentokonemoottorina .


title: Bristol Jupiter

text: Ison-Britannian Ilmailuministeriö aloitti Jupiter-moottorin hankintaprosessin jo joulukuussa 1921 ja syyskuussa 1923 tehtiin sopimus 81 Jupiter-moottorin toimittamisesta Kuninkaallisille ilmavoimille. Jo sitä ennen oli tehty ranskalaisen Gnome-Rhône -moottoritehtaan kanssa lisenssisopimus, joka kattoi koko maailman kansainyhteisön maita lukuun ottamatta .


title: Bristol Jupiter

text: Kaikkiaan kymmenen seuraavan vuoden aikana tehtiin 17 ulkomaista lisenssisopimusta ja moottorin kokonaisvalmistus oli vähintään 7 100 moottoria, mikä oli suuri määrä rauhan aikaa elävässä maailmassa aikana, jolloin purettiin vielä suuria sodan ylijäämävarastoja ja panostukset armeijoiden varustukseen olivat vähäisiä.


title: Bristol Jupiter

text: Jupiter IV läpäisi sekä brittiläiset että ranskalaiset tyyppitestit maaliskuussa 1923 kehittäen 436 hevosvoimaa. Seuraavaan versioihin (V ja VI) tehtiin suuria rakenteellisia muutoksia. Jupiter VI tuotti 480 hevosvoimaa ja painoi 350 kg kesäkuussa 1925 tehdyissä testeissä. VII-versioon asennettiin ahdin ja VIII-versioon Farman-alennusvaihde, joka mahdollisti moottorin kierrosluvun kasvattamiseen 2 200 kierrokseen minuutissa. IX-versio kehitti jo 525 hevosvoimaa ja alennusvaihteella ja ahtimella varustettu X-versio 530 hevosvoimaa 4 877 metrin korkeudessa. Vuonna 1927 kilpaili tiukasti Armstrong-Siddely -tehtaan Jaguar-moottorin kanssa ja Jaguarin muutamista edistyksellisistä piirteistä huolimatta voitti ja tuli valituksi mm. Handley Page H.P.42 -liikennekoneeseen . Jupiterin viimeinen malli oli XFBM, jota käytettiin vuonna 1929 edellä mainitussa H.P.42 -liikennekoneessa. Siinä Bristolin kaasukäynnistysjärjestelmä mahdollisti moottorin käynnistämisen ohjaamosta käsin.


title: Bristol Jupiter

text: Vuonna 1926 Bristol kehitti Jupiter VI:stä turboahdetun version ja antoi sille nimeksi Orion. Moottori kehitti 495 hevosvoimaa 6 096 metrin korkeudessa. Jatkokehittelyä ei aloitettu. Lyhentämällä männän iskun pituutta 7,5 tuumasta (190,5 mm) 6,5 tuumaan (165,1 mm) syntyi halkaisijaltaan selvästi pienempi (1,2 m vs. 1,35 m) moottori, joka painoi vain 310 kg mutta antoi 960 hevosvoimaa. Tämä Mercuryksi nimetty moottori oli tarkoitettu Schneider-nopeuskilpailuihin. Tästä kehitettiin 5-sylinterinen ja 200-hevosvoimainen Titan ja 7-sylinterinen ja 300-hevosvoimainen Neptune vuonna 1929. Viimeksi mainitusta Gnome-Rhône kehitti sitten ”oman” Titan 7 -moottorinsa .


title: Bristol Jupiter

text: Vuonna 1932 Bristol palasi Mercury-moottorin kehittämisessä Jupiterin sylinterikokoon. Moottori sai nimen Mercury V, joka kuitenkin muutettiin Pegasukseksi. Mercurystä tuli Jupiterin jatkaja hävittäjäkoneen moottorina ja Pegasuksesta pommikoneen moottorina.


title: Bristol Jupiter

text: Jupiterin ensimmäinen ja tärkein lisenssivalmistaja oli ranskalainen Gnome-Rhône, joka maailmanlaajuisen lisenssinsä ansiosta valmisti myös ilmeisesti Suomeen toimitetut Jupiter-moottorit. Gnome-Rhône teki moottoriin lukuisia muutoksia, eikä käyttänyt samoja valmistusmenetelmiä kuin Bristol. Vaikka Bristol toimitti Gnome-Rhônelle uusien versioiden suunnitelmat, eivät tehtaiden valmistamat moottorit vastanneet täysin toisiaan. Gnome-Rhône kehitti vuonna 1927 Jupiterista 7-sylinterisen Titan 7:n, eikä suostunut maksamaan näistä moottoreista lisenssimaksuja Bristolille, vaikka moottori oli kopio Bristol Neptunesta lyhennettyä (165 mm) iskun pituutta myöten. Titanin pohjalta Gnome-Rhône kehitti 9-sylinterisen Mistral 9:n ja siitä edelleen 14-sylinterisen Mistral Major 14:n vuonna 1928. Mistral Major 14K tuotannossa olleet versiot kehittivät vuonna 1932 noin 800-900 hevosvoimaa, mikä oli paljon enemmän kuin muut vastaavat moottorit samaan aikaan. Vuonna 1945 Gnome-Rhône yhdistettiin SNECMA-ryhmään, joka jatkoi 14K-moottorin kehittelyä vuoteen 1953 saakka. Gnome-Rhône kehitteli myös suurempia 14- ja 18-sylinterisiä versioita Mistral Majorista sekä läpimitaltaan ainoastaan noin metrisen Mars 14 M:n.


title: Bristol Jupiter

text: Siemens-Halske hankki Jupiterin lisenssin vuonna 1927 ja rakensi moottoreita vuoteen 1935 saakka. Vuonna Siemens-Halsken Spandaun konepajoista muodostettiin Brandenburgische Motorenwerke Gmbh, jonka tuotteet tunnettiin Bramo-nimellä. Bramon ensimmäinen oma moottori oli vuonna 1930 valmistunut Sh 20, joka oli kehitetty Jupiterin pohjalta. Sen seuraava versio, Bramo Sh 20B otettiin tuotantoon ja sen pohjalta kehitettiin Bramo 323 Fafnir vuonna 1936 ja jopa 2000-hevosvoimainen 14-sylinterinen Bramo 329 Twin Fafnir Sen kehitys lopetettiin kuitenkin vuonna 1939, kun Bramo yhdistettiin BMW:hen. 323 Fafnir pysyi tuotannossa vuoteen 1944 saakka.


title: Bristol Jupiter

text: Neuvostoliitto hankki myös Jupiterin valmistuslisenssin ja valmisti moottoreita Shvetsov M-22 -nimellä useana eri versiona. Neuvostoliitto hankki myös Gnome-Rhonelta 14K Mistral Majorin valmistuslisenssin ja valmisti moottoria nimellä Tumanski M-85 sekä sen jatkokehitelmiä M-86, M-87 ja M-88. M-22 -moottorilla varustettuja Polikarpov I-5 -hävittäjiä rakennettiin noin 800 kpl, I-15 -hävittäjiä 404 kpl ja I-16 -hävittäjiä noin 400 kpl, mikä osoittaa, että Neuvostoliitossa rakennettiin lisenssillä tuhansia Jupiter-moottoreita.


title: Bristol Jupiter

text:
Vuonna 1924 valmistuslisenssi hankittiin myös Japaniin, jossa moottoria rakensi Nakajima. Jupiterin pohjalta kehitettiin Nakajima Ha-1 Kotobuki –moottori, jota käytettiin mm. Nakajima Ki-27 Nate- ja Mitsubishi A5M Claude -hävittäjäkoneissa, ja tästä edelleen Nakajima Hikari. Neuvostoliiton tapaan Japani hankki Gnome-Rhône 14K Mistral Majorin valmistuslisenssin ja valmisti sitä Nakajima Ha-25/35/105/115 Sakae -nimellä sekä kehitti siitä 18-sylinterisen Nakajima Ha-45 Homare -moottorin.
Edellä mainittujen lisäksi Jupiteria valmisti mm. italialainen Alfa Romeo (nimellä 126-RC35), puolalainen PZL ja tšekkoslovakialainen Walter Engines.


title: Bristol Jupiter

text: Jupiter-moottori on ollut asennettuna hyvin moneen eri lentokoneeseen.


title: Bristol Jupiter

text: Suomen Ilmailuvoimille hankittiin ensimmäisen maailmansodan jälkeen ylijäämävarastoista peräti 334 kpl Siemens-Halske Sh IIIa -moottoria, jotka oli varattu mm. kotimaisen hävittäjälentokoneen tuotantoon. Moottori osoittautui epäluotettavaksi ja kahden vuosina 1924-1925 rakennetun prototyypin jälkeen jouduttiin toteamaan vuonna 1926, ettei tämän moottorin varaan voida hävittäjäkonetta rakentaa.


title: Bristol Jupiter

text: Ilmailuvoimien lentokonetehtaan pääsuunnittelija Kurt Berger ja lentokonetehtaan johtajan sijaisena toimiva Rafael Hallamaa tekivät kesällä 1924 opintomatkan Isoon-Britanniaan löytääkseen parempia lentokonemoottoreita. Todennäköisesti Bristol Jupiter löytyi tältä matkalta. Kun Jupiter läpäisi Ison-Britannian ilmailuministeriön 150 tunnin tyyppitestin, suomalaiset vakuuttuivat Jupiter-moottorin hyvyydestä niin, että 7.5.1925 Ilmailuvoimien teknillinen neuvottelukunta standardoi Jupiterin ”sotamoottorikseen” eli käytettäväksi ensilinjan hävittäjissä, tiedustelukoneissa ja pommikoneissa.


title: Bristol Jupiter

text: Standardoinnin seurauksena Jupiterin sai NVI F.K.31 -kone, jota varten hankittiin 23 Jupiter-moottoria Gnome-Rhônelta. Maaliskuussa 1926 NVI ilmoitti lentäneensä F.K.31:llä koelentoja ja kahdeksan Hollannista tilattua konetta saatiin Suomeen saman vuoden syksyllä. Neljä lisenssillä valmistettua yksilöä luovutettiin ilmavoimille joulukuun 1929 ja helmikuun 1930 välisenä aikana. Jo ennen lisenssivalmistuksen aloittamista oli huomattu, ettei kone kelpaa palveluskäyttöön. Koneilla lennettiin hyvin vähän ja ne poistettiin kirjanpidosta 9.2.1932.


title: Bristol Jupiter

text: Jupiter valittiin myös D.26 Haukka I ja D.27 Haukka II -prototyyppien moottoriksi sekä vertailukoneeksi hankittuun Gloster Gamecock I:een. Haukan prototyyppejä rakennettiin kolme ja Gamecockeja hankittiin aluksi yksi. Gloster löysi Gnôme-Rhone:n toimittamasta tehdasuudesta Jupiter-moottorista lukuisia vikoja. Kun Gamecock voitti Haukan niukasti kesällä 1927 järjestetyssä vertailussa, Glosterilta tilattiin pidemmällä rungolla varustettu Gamecock II sekä valmistuslisenssi 15 koneen rakentamista varten. Valtion lentokonetehdas sai 15 Gamecock-koneen tilauksen lopulta marraskuussa 1928 ja V.L. G.28 Gamecock -koneet valmistuivat joulukuun 1929 ja toukokuun 1930 välisenä aikana. Gamecockit korvasivat rapistuneet Gourdou-Leseurre GL-21- ja Martinsyde F.4 Buzzard -hävittäjät ja toimivat Ilmavoimien ensilinjan hävittäjinä aikana, jona suomalainen hävittäjätaktiikka kehitettiin. Koneiden suurin ongelma oli Jupiter-moottori, joka oli epäluotettava. Kiertokangen katkeamiset olivat yleisiä ja alumiininen kampikammio rikkoontui lähes joka kerta, kun koneella ajettiin nokilleen.


title: Bristol Jupiter

text: Blackburn Ripon -koneeseen valittiin moottoriksi aluksi Jupiter. Moottoria käytettiin kuitenkin vain mallikoneessa ja ensimmäisessä sarjakoneessa, sillä 480 hevosvoiman Jupiter osoittautui tehtävään liian heikkotehoiseksi. Riponissa kokeiltiinkin monenlaisia moottoreita kunnes päädyttiin 580 hevosvoiman Bristol Pegasukseen – Jupiterin seuraajaan.


title: Bristol Jupiter

text: Blackburn Ripon -koneen vaihtoehdoksi Valtion lentokonetehdas suunnitteli koneen, josta myöhemmin kehitettiin kalliiksi osoittautuneen ja myöhästyneen Ripon-kaluston täydentäjä. V.L. E.30 Kotka ja V.L. E.31 Kotka II -nimellä tunnettuja tiedustelukoneita valmistettiin yhteensä kuusi. Prototyyppiin ja ensimmäiseen sarjakoneeseen tuli 420 hevosvoiman Jupiter, muissa koneissa kokeiltiin muita moottoreita Riponin tapaan.


title: Bristol Jupiter

text: Edellä mainittujen koneiden lisäksi vuonna 1929 hankitut tšekkoslovakialaiset Aero A-32GR -yhteistoimintakoneet (16 kpl) ja vuonna 1929 vertailukoneeksi hankittu Fokker C.V E-kone, vuonna 1930 hankitut Junkers W 34- ja W 43 -kuljetuskoneet (7 kpl), Ruotsin talvisodan aikana vuonna 1939 lahjoittamat Bristol Bulldog IIA -hävittäjäkoneet (2 kpl) ja ASJA J6 Jaktfalken II -hävittäjäkoneet (3 kpl) ja Tanskan Punaisen Ristin vuonna 1941 lahjoittama Fokker F.VIIa -kuljetuskone oli varustettu Jupiter-moottorilla. Näin Jupiter-moottori oli asennettuna 11 konetyyppiin ja 54 koneyksilöön.


title: Bristol Jupiter

text: Vuonna 1930 Ilmavoimien kirjoilla oli 64 Jupiter-moottoria, joista vain kaksi oli käynyt 100 tuntia ilman korjausta, vaikka tehtaan ilmoittama korjausjakso oli peräti 150 tuntia. Tyypillinen korjausväli oli vain 20-40 tuntia. Ongelmia aiheuttivat kiertokankien katkeaminen, nokkapyörien kiinnileikkautuminen, venttiiliviat, erilaiset magnetto- ja kaasutinviat, materaaliviat ja huono tehdastyö ja tietenkin kuluminen. Bristolin ja Gnome-Rhônen moottoreissa oli merkittäviä eroja, joilla oli vaikutusta moottorin luotettavuuteen. Esimerkkinä tästä on erilainen öljynkokoaja: Gnome-Rhônen moottoreista puuttui laakeripintojen läpi tulleelle öljylle tarkoitettu väliallas, josta oli apua venttiilikoneiston roiskevoitelussa.


title: Bristol Jupiter

text: Vuonna 1930 ryhdyttiin selvittämään syitä Jupiter-moottorin epäluotettavuudelle ja tutkimusten seurauksena muutettiin moottorin kaikki välykset Bristolin ohjeiden mukaisiksi, kehitettiin kaasuttimien säätöjä ja moottorien huolto- ja korjaustoimintaa. Näiden toimenpiteiden seurauksena moottorien käytettävyys parani. Pääsyy Jupiter-moottoreiden huonoon kestävyyteen, käyntivarmuuteen ja työn laatuun oli valmistajassa, joka oli Gnome-Rhône.


title: Bristol Jupiter

text: Suomalaiset eivät olleet yksin ongelman kanssa, sillä sama havainto oli tehty mm. Puolassa. Jupiter-moottorien ongelmat nousivat esille vuosina 1931-1932, kun kolme komiteaa tutki lentokonetehtaan toimintaa. Vaikka komiteatyön tuloksena lentokonetehtaan johto vaihdettiin, vielä pysyvämmäksi muodostui Ilmavoimien ja lentokonetehtaan epäluulo Gnome-Rhônen tuotteisiin. Vuonna 1933 Ilmavoimat valitsi Bristolin yhteistyökumppanikseen ja niinpä vuonna 1934 tilattuihin Bristol Bulldog IV -hävittäjiin tuli Gnome-Rhônen protestoinnista huolimatta Bristolin valmistamat Mercury VI S2 -moottorit. Tampella hankki Ilmavoimien tukemana Bristol Pegasus- ja Mercury-moottorien valmistuslisenssin vuonna 1935.


title: Bristol Jupiter

text: Bristol Jupiter oli 9-sylinterinen tähtimoottori. Moottorin sylinterin halkaisija oli 5,75 tuumaa (146 mm), iskun pituus 7,5 tuumaa (190,5 mm) ja iskutilavuus 1 753 kuutiotuumaa (28,7 litraa). Puristussuhde 5,3:1. Sylinteriryhmä terästä, varustettuna alumiinista valetuilla jäähdytysrivoituksilla ja alumiinikannella. Neljä lautasventtiiliä jokaista sylinteriä kohden. Moottorin versiot pähkinänkuoressa (suluissa Gnome-Rhônen mallitunnus):


title: Timin mänty

text: Timin mänty on lähes 400-vuotias mänty Hämeenkyrössä, Timin kylässä. Se lienee Pirkanmaan vanhin mänty. Puu juuristoineen on rauhoitettu vuonna 1966.


title: Timin mänty

text: Timin mänty on saattanut olla muinaissuomalaisten uskontojen pyhä uhripuu. Näiden uskontojen tavat, kuten loitsut, uhraukset ja karhun pyhyys ovat olleet pitkään voimissaan, vaikka valtio kielsi muinaisuskojen harjoituksen jo 1600-luvulla. Timin männyssä on nähty karhunkalloja ja puun halkeamaan on upotettu rahaa ainakin 1930-luvulle asti. Puuta on käytetty myös hammassäryn poisloihtimiseen.


title: Huopalahden kirkko

text: Huopalahden kirkko sijaitsee Helsingin Etelä-Haagassa, ja se kuuluu Haagan seurakuntaan. Kirkko aloitti toimintansa vuonna 1917 rakennuksessa, joka oli aiemmin toiminut kouluna ja sitä ennen suomenkielisten kokouspaikkana. Sen käytön kirkkona piti olla tilapäistä, sillä Eliel Saarinen oli suunnitellut alueelle uuden kirkon, jota ei kuitenkaan koskaan rakennettu. Hakavuoren kirkosta luopumisen myötä Huopalahden kirkko on tätä nykyä Haagan seurakunnan ainoa kirkko.


title: Huopalahden kirkko

text: Kirkkorakennus on puurakenteinen ja punaiseksi maalattu. Sinne mahtuu 200 henkeä. Alttaritauluna on Harry Kivijärven pronssiveistos Ristiinnaulittu (1959). Kirkossa on myös Eeva Ryynäsen ja Auli Korhosen veistokset sekä entinen alttaritaulu, joka on jäljitelmä Peter Paul Rubensin maalauksesta.


title: Amerikanmuikku

text: Amerikanmuikku ("Coregonus artedi") on siikojen sukuun kuuluva, Pohjois-Amerikan pohjoisosien sisävesissä elävä suhteellisen pienikokoinen lohikalalaji.


title: Amerikanmuikku

text: Amerikanmuikun tuntomerkki on leukojen suhteellinen pituus: sen ylä- ja alaleuat ovat keskenään jokseenkin saman pituiset, kun taas samojen vesien sillisiialla ("Coregonus clupeaformis") yläleuka on alaleukaa pidempi, kuten eurooppalaisella siiallakin.


title: Amerikanmuikku

text: Pohjois-Amerikan Suurten järvien alueella esiintyy useita muikun tapaisia, elintavoiltaan ja esiintymiseltään eroavia siikakaloja, joita on perinteisesti pidetty erillisinä lajeina. Näitä yleisnimellä ""cisco"" kutsuttuja lajeja ovat "Coregonus artedin" ohella "Coregonus alpenae", "Coregonus johannae", "Coregonus hoyi", "Coregonus kiyi", "Coregonus nigripinnis", "Coregonus reighardi" ja "Coregonus zenithicus", joista osa katsotaan jo hävinneiksi. Geneettisten tutkimusten perusteella on päätelty, etteivät nämä muodot kuitenkaan edusta itsenäisiä lajeja vastaavia erillisiä kehityslinjoja, vaan ekologinen ja morfologinen eriytyminen on tapahtunut itsenäisesti eri järvissä. Kehityksen tulos voidaan pikemmin katsoa yhden lajin sisäiseksi monimuotoisuudeksi, joka kaikki sisältyy laajennettuun amerikanmuikun käsitteeseen "Coregonus artedi" sensu lato.


title: Amerikanmuikku

text: Amerikanmuikku ei ole eurooppalaisen muikun lähisukulainen, vaan edustaa siitä erillistä kehityslinjaa siikojen suvussa yhdessä omulsiian kanssa.


title: Antonin Manavian

text: Antonin Manavian (s. 26. huhtikuuta 1987 Pariisi, Ranska) on ranskalainen jääkiekkopuolustaja. Manavian on edustanut Ranskaa maailmanmestaruuskilpailuissa 2009, 2010, 2012 ja 2013.


title: Kaksoiselämää (vuoden 1914 elokuva)

text: Kaksoiselämää ("Caught in a Cabaret"; tunnetaan myös nimillä "Yllätettynä ravintolassa", "Ylpeys häviön enteenä" ja "Chaplin tarjoilijana") on yhdysvaltalainen lyhyt mykkäelokuva, jonka pääosissa ovat Charlie Chaplin ja elokuvan ohjannut sekä tuottanut Mabel Normand.


title: Kaksoiselämää (vuoden 1914 elokuva)

text: "Kaksoiselämää" oli Chaplinin ensimmäinen ohjaustyö; hän toimi elokuvassa Normandin apulaisohjaajana. Siinä näkyy joitain Chaplinin myöhemmän uran teemoista. Elokuvassa hän näyttelee henkilöä, joka esittää olevansa joku muu kuin oikeasti onkaan. Tässä elokuvassa motiivit teon taustalla ovat kuitenkin itsekkäitä, kun myöhemmin niihin tulee myös altruistisia teemoja. Lisäksi elokuvassa on Chaplinin ja kabareen omistajan välillä eräänlainen Daavidin ja Goljatin kohtaaminen, joita on myöhemmin myös Chaplinin elokuvissa.


title: Kaksoiselämää (vuoden 1914 elokuva)

text: Chaplin esittää elokuvassa "Kaksoiselämää" kabareetarjoilijaa, joka on aina ongelmissa pomonsa (Edgar Kennedy) ja taistelussa toisen tarjoilijan (Chester Conklin) kanssa. Chaplin pelastaa Mabelin hahmon puistossa ryöstäjältä, kun on ulkoiluttamassa mäyräkoiraansa. Chaplin esittäytyy Kreikan suurlähettilääksi, O. T. Axleksi, ja hän saa kiitoksensa Mabelin kotona tämän vanhemmilta Mabelin poikaystävän (Harry McCoy) harmiksi. Chaplin saa myös kutsun perheen pihajuhliin, mutta Mabelin poikaystävä seuraa Chaplinia töihin ja näkee tämän oikean identiteetin.


title: Kaksoiselämää (vuoden 1914 elokuva)

text: Chaplin käyttäytyy huonosti Mabelin pihajuhlissa. Chaplinin palattua töihin Mabelin poikaystävä ehdottaa juhlien jatkamista läheisessä kabareessa. Kun Chaplin näkee juhlaväen kabareessa, hän piilottaa esiliinansa ja istuu Mabelin viereen. Kun Chaplinin johtaja näkee tämän istuvan pöydässä työaikana, Chaplin paljastuu tarjoilijaksi. Tästä seuraa taistelu, jossa Chaplin lyö pomoansa. Tämän jälkeen hän tunnustaa rakkautensa Mabeliin, joka kuitenkin hylkää Chaplinin.


title: Vätternrundan

text: Vätternrundan on yksi maailman suurimmista pyöräilytapahtumista. Se järjestetään vuosittain Ruotsissa, ja osallistujat pyöräilevät Vättern-järven ympäri yhteensä 300 kilometrin matkan maanteitä pitkin. Reitti alkaa Motalan kunnasta, jossa sijaitsee kisakeskus. Vätternrundania edeltävän kahden viikon aikana Motalassa järjestetään muitakin pyöräilytapahtumia, kuten 150 kilometrin pituinen Halvvättern, ainoastaan naisille tarkoitettu 100 kilometrin Tjejvättern sekä lapsille suunnattu kahden kilometrin Minivättern.


title: Vätternrundan

text: Vuoden 2008 Vätternrundanissa liikkeelle lähti 15 945 osallistujaa yli 30 eri maasta. Heistä 15 205 sai pyöräiltyä reitin loppuun asti. Vuonna 2009 ilmoittautujia oli lähes 18  000. Osanottajien suuren määrän vuoksi tapahtumaa ei järjestetä yhteislähtönä, vaan esimerkiksi vuonna 2008 pyöräilijät lähetettiin liikkeelle 50–70 hengen ryhmissä, jotka aloittivat matkansa kahden minuutin välein. Ensimmäinen ryhmä aloitti kello 20 perjantai-iltana ja viimeinen kello viiden aikaan lauantaiaamuna.


title: Vätternrundan

text:
Vätternrundan järjestettiin virallisesti ensimmäisen kerran perjantaina 17. kesäkuuta 1966. Tapahtuman taustalla oli urheilulääketieteen edustajan, professori Sten-Otto Liljedahlin halu tehdä käytännön kokeita yhteyksistä kovan harjoittelun ja veden- ja ruoantarpeen välillä. Tämän vuoksi hän ja paikallinen pyöräkauppias Ewert Rydell järjestivät vuonna 1965 pyöräilyjä Vättern-järven ympäri.
Vuodesta 1974 lähtien Vätternrundanin reitti on kulkenut myötäpäivään, mitä ennen se pyöräiltiin vastapäivään. Pyöräilykypäristä tuli pakollisia 1984.


title: Bjarke Møller

text: Bjarke Møller (s. 23. syyskuuta 1985 Aalborg, Tanska) on tanskalainen jääkiekkoilija, pelipaikaltaan keskushyökkääjä. Hän edusti Tanskaa MM-kisoissa 2012.


title: Jesper B. Jensen

text: Jesper B. Jensen Aabo (s. 30. heinäkuuta 1991 Rødovre, Tanska) on tanskalainen jääkiekkopuolustaja, joka pelaa KHL-joukkue Jokereissa.


title: Jesper B. Jensen

text: Jensen on Rødovre IK:n kasvatti. Hän pelasi Mighty Bullsissa ensimmäiset miesten pelinsä 16-vuotiaana kaudella 2007–2008, jolloin Jensen pelasi isomman osan kaudestaan Rødovren kakkosjoukkueessa, Tanskan I-divisioonassa. Hän pelasi samalla kaudella myös viisi ottelua AL-Bank Ligaenissa tehden yhden maalin. Jensen voitti samalla kaudella Tanskan cupin. Kaudella 2008–2009 hän pelasi AL-Bank Ligaenissa 38 runkosarja -ja 12 playoff-ottelua tehopistein 1+2=3. Jensen voitti kauden päätteeksi pronssia. Kaudella 2009–2010 hän teki läpimurtonsa AL-Bank Ligaenissa ja teki 35 runkosarjaottelussa tehot 3+12=15.


title: Jesper B. Jensen

text: Kaudeksi 2010–2011 Jensen siirtyi kaksivuotisella sopimuksella HockeyAllsvenskan-joukkue Rögle BK:hon. Hän haki ensimmäisellä kaudellaan vielä pelituntumaa myös Röglen J20-joukkueesta sekä I-divisioonajoukkue Kristianstads IK:sta ja pelasi Röglessä 42 runkosarjaottelua tehopistein 1+5=6 sekä kahdeksan Kvalserien-ottelua tehopistein 1+1=2. Kauden 2011–2012 Jensen pelasi kokonaan Röglen miesten joukkueessa ja teki 50 runkosarjaottelussa tehot 6+13=19. Joukkue eteni jälleen Kvalserieniin, jossa hän teki kymmenessä ottelussa tehot 2+1=3. Röglen kausi päättyi Elitserien-nousuun.


title: Jesper B. Jensen

text: Tammikuussa 2012 Jensen teki kaksivuotisen jatkosopimuksen Röglen kanssa. Ensimmäinen Elitserien-kausi 2012–2013 toi Jensenille 43 runkosarjaottelussa tehot 1+6=7 sekä kymmenessä Kvalserien-ottelussa tehot 2+5=7. Hän oli koko Kvalserienin toiseksi paras pistemies ja tehokkain puolustaja Timrå IK:n Mat Robinsonin kanssa. Röglen kausi päättyi kuitenkin pudotukseen. Allsvenskan-kaudella 2013–2014 Jensen voitti joukkueen sisäisen tehotilaston lukemalla +12. Hän jakoi myös sarjan jäähypörssin neljännen sijan Malmö Redhawksin Anton Blomqvistin kanssa.


title: Jesper B. Jensen

text: Kaudeksi 2014–2015 Jensen siirtyi kaksivuotisella sopimuksella SHL-joukkue Färjestad BK:hon. Hän teki siellä 50 runkosarja- ja kolmessa playoff-ottelussa kuusi syöttöpistettä, mutta ei lopulta vastannut hänen kohdistuneisiin odotuksiin ja Färjestad purki lopulta Jensenin sopimuksen maaliskuussa 2015. Kesäkuussa hän teki kaksivuotisen sopimuksen KHL-joukkue Jokereiden kanssa. Seuran GM Jari Kurrin mukaan Jensen hankittiin joukkueen syvyyspuolustajaksi ja hän taisteli alkukaudella 2015–2016 peliajasta. Jensenin vastuu kuitenkin kasvoi loukkaantumisten myötä ja hän vakiinnutti paikkansa Jokereiden kokoonpanossa. Syyskuun 2015 lopulla Jensen valittiin KHL:n viikon parhaaksi puolustajaksi. Hän edusti Jokereita kauden aikana myös Spengler Cupissa. Huhtikuussa Jokerit jatkoi Jensenin sopimusta vuodella kevääseen 2018 saakka. Toukokuussa 2017 hänen sopimustaan jatkettiin jälleen vuodella kevääseen 2019 saakka.


title: Jesper B. Jensen

text: Jensen edusti Tanskaa MM-kilpailuissa vuosina 2011, 2012, 2013, 2014, 2015, 2016, 2017 ja 2018, joista vuosien 2014 ja 2016 turnauksissa hän toimi joukkueen varakapteenina. Vuoden 2016 turnaus Jensenillä kuitenkin päättyi kolmanteen otteluun, kun hän sai aivotärähdyksen Sveitsin Andres Ambühlin taklauksesta. Jensen voitti kuitenkin Tanskan sisäisen tehotilaston lukemalla +3. Vuoden 2018 turnauksessa hän oli tehoilla 1+4=5 joukkueen paras syöttäjä Mikkel Bødkerin kanssa ja toiseksi paras pistemies Frans Nielsenin jälkeen. Jensen pelasi myös Sotšin olympiakisojen 2014 ja Pyeongchangin olympiakisojen 2018 karsinnoissa, joista jälkimmäisessä turnauksessa hän jakoi joukkueensa sisäisen tehotilaston voiton kolmen muun pelaajan kanssa lukemalla +1.


title: Jesper B. Jensen

text: Tanskan maajoukkueessa pelatessaan Jensen käytti vuoden 2018 MM-kilpailuissa pelipaidassaan lisänimeä Aabo, jotta hän erottuisi täyskaimastaan Jesper Jensenistä sekä Nicklas Jensenistä ja Nicholas B. Jensenistä.


title: Jesper B. Jensen

text: Jensen pelasi myös alle 20-vuotiaiden I-divisioonan MM-kilpailuissa vuosina 2010 ja 2011. Vuoden 2010 turnauksessa hän toimi Tanskan varakapteenina, voitti A-lohkon hopeaa ja jakoi joukkuetoverinsa Simon Grønvaldtin kanssa A-lohkon puolustajien piste- ja maalipörssin voiton. Jensen palkittiin myös Tanskan parhaana pelaajana, kuten myös vuoden 2011 turnauksen päätteeksi, joka päättyi B-lohkon kultaan. Hän toimi turnauksessa Tanskan kapteenina ja palkittiin B-lohkon parhaana puolustajana.


title: Jesper B. Jensen

text: Jensen pelasi myös alle 18-vuotiaiden MM-kilpailuissa vuonna 2008, mutta joukkue putosi I-divisioonaan vuoden 2009 turnaukseen, jossa Jensen oli tehoilla 1+4=5 Tanskan tehokkain puolustaja. Hän voitti turnauksesta B-lohkon hopeaa.


title: Luettelo televisiosarjan Uusi päivä keskeisistä tapahtumapaikoista

text: Tämä artikkeli käsittelee suomalaisen televisiosarjan "Uusi päivä" keskeisiä tapahtumapaikkoja.